Myfyriwr Coleg Dewi Sant yn ennill Ysgoloriaeth i Brifysgol Enwog Americanaidd\nHafan > Newyddion > Myfyriwr Coleg Dewi Sant yn ennill Ysgoloriaeth i Brifysgol Enwog Americanaidd\nMae myfyriwr Coleg Dewi Sant, Emily Stradling, yn dathlu derbyn ysgoloriaeth lawn i brifysgol Mercer yn Georgia.\nAr ôl haf llwyddiannus yn chwarae i dîm dan-18 Prydain, wnaeth Emily dderbyn gwahoddiad i ymweld â Phrifysgol Mercer ble wnaeth hi derbyn ysgoloriaeth llawn i chwarae pêl-fasged adran 1 yn 2018.\nMae Emily nawr yn barod i symud i America blwyddyn nesaf ar ôl cwblhau ei lefelau A yng Ngholeg Dewi Sant.\n“Mae'r cynnig o ysgoloriaeth yn deimlad anhygoel ac un rwyf yn falch iawn i dderbyn” meddai Emily.\n“Mae pêl-fasged wedi bod yn gamp sy'n agos i fy nghalon ond mae fy rhieni bob amser wedi pwysleisio pwysigrwydd addysg wych hefyd. Mae chwarae pêl-fasged wedi bod o fudd bendant i mi ar yr adeg yma pan mae bobl fy oedran i yn ymgeisio i'r brifysgol oherwydd mae'n ychwanegiad i fy sgiliau.\n“Mae ysgoloriaeth llawn i unrhyw le yn wych, ond i allu parhau i dyfu fel chwaraewr yn y gamp rwy'n ei charu yn rhywbeth arall yn gyfan gwbl. Dydw i ddim yn hollol sicr am fy llwybr yn y dyfodol, ond rwyf yn bwriadu manteisio'n llawn ar y cyfle i ragori ym mhêl-fasged ac i weld pa mor bell allaf fynd.”\nMae gan Emily proffil academaidd cryf yn ogystal ac mae hi'n aelod o'r Rhaglen Anrhydedd yng Ngholeg Dewi Sant ar hyn o bryd sy'n cynnwys y 10% uchaf o fyfyrwyr sy'n llwyddo'r gorau yn academaidd. Mae Emily yn astudio tair gwrs Lefel A ar hyn o bryd a Bagloriaeth Cymru wrth ochr ymarfer chwe diwrnod yr wythnos.\nDywed Emily: “Heblaw am bêl fasged, rwy'n gobeithio astudio peirianneg fiofeddygol. Yn ystof y ddwy mlynedd diwethaf rwyf wedi astudio Mathemateg, Dylunio Cynnyrch a Bioleg a theimlaf bod y cwrs yna yn plethu'r pynciau yma'n berffaith.\n“Hoffwn gael effaith cadarnhaol ar fywydau pobl sydd mewn angen a fy mwriad yw creu rhywbeth bydd yn newid bywyd pobl anabl.”\nDywed Pennaeth Coleg Dewi Sant, Mark Leighfield:\n“Rydym yn falch iawn dros Emily a phopeth mae hi wedi cyflawni, yn academaidd a thrwy bêl-fasged. Mae hi'n myfyriwr arbennig ac mae hi'n haeddi'r ysgoloriaeth yma a bydd yn sicr yn gam cyffroes iawn iddi wrth adael y Coleg blwyddyn nesaf.\n“Fel Coleg, rydym yn falch iawn i ddarparu gymaint o gefnogaeth ag sy'n bosib i'n myfyrwyr, gan helpu i annog talentau unigolion a'i helpu i gyrraedd y gorau gallant ar gyfer eu dyfodol.\n“Mae gweld y canlyniadau yma yn dod yn realiti i Emily yn wobr go iawn.”


Bwrdd Gweithredol y Brifysgol, 2 Chwefror 2015 – Bwrdd Gweithredol y Brifysgol - Cardiff University\nCafodd y Bwrdd bapur a amlinellai feini prawf Dangosyddion Perfformiad Allweddol y Ffordd Ymlaen. Cytunwyd mai’r flwyddyn a ddylai fod yn flwyddyn sylfaen i holl feini prawf y Dangosyddion Perfformiad Allweddol fyddai 2012/13, h.y. y flwyddyn y cyrhaeddodd yr Is-Ganghellor.\nAdolygwyd papur a amlinellai risgiau lefel-uchel y Bwrdd. Cytunwyd y byddai’r gofrestr honno o risgiau’n awr yn mynd ymlaen i’r Pwyllgor Archwilio, y Pwyllgor Polisi ac Adnoddau, a’r Cyngor. Caiff yr ymagwedd hefyd ei thrafod gyda’r Cofrestryddion a’r Cyfarwyddwyr Gwasanaethau Proffesiynol i’w gweithredu ym mhob un o feysydd y Brifysgol.\nAdroddiad misol y Cyfarwyddwyr Cyfathrebu a Marchnata. Nododd yr adroddiad i’r fewnrwyd gael ei lansio i’r staff, yn unol â’r cynllun, ar 14 Ionawr. Cafodd hi 4,000+ o ymwelwyr unigol yn yr wythnos gyntaf (sef ychydig dros 10,000 o ymweliadau ac edrychwyd ar 37,000 o dudalennau). Caiff y fewnrwyd ei lansio i fyfyrwyr ar 26 Ionawr. Rhoir y wedd derfynol ar gyhoeddiad mewnol ynglŷn â’r Prif Gynllun ar gyfer yr argraffiad nesaf o Blas ynghyd â diweddariadau i’r wefan. Caiff y cyhoeddiad newydd ynghylch Sefydliadau Ymchwil y Brifysgol hefyd ei wneud yn fewnol yn Blas (a datblygir cynlluniau i’w lansio’n allanol ym mis Medi).


Penmaenmawr - Wicipedia\n(Ailgyfeiriad oddi wrth Afon Pabwyr)\nanheddiad dynol, cymuned, tref\nErthygl am y dref o'r enw Penmaenmawr yw hon. Am y mynydd o'r un enw gweler Penmaen-mawr.\nMae Penmaenmawr yn dref ym mhlwyf Dwygyfylchi, yng ngogledd-orllewin Sir Conwy, gogledd Cymru, poblogaeth tua 4,000. Mae'n dref glan môr sydd wedi tyfu o gwmpas y chwarel, ond nid oes llawer o bobl yn gweithio yn y chwarel bellach. Mae'n sefyll ar arfordir y gogledd rhwng tref Conwy a Bangor, ar yr A55. Mae Caerdydd 205.4 km i ffwrdd o Penmaenmawr ac mae Llundain yn 325 km. Y ddinas agosaf ydy Bangor sy'n 14.8 km i ffwrdd.\nMae ganddi orsaf ar Reilffordd Arfordir Gogledd Cymru. Mae iddi dri ward, pob un a'i gymeriad ei hun; Penmaenan yn y gorllewin, Pant-yr-afon yn y canol a phentref Dwygyfylchi yn y dwyrain.\nBu newid mawr yn sgîl creu'r lôn ddeuol newydd, yr "Expressway" (A55) yn y 1980au, pan gollodd y dref ran helaeth o'i phromenâd cyfnod Edwardaidd oedd yn boblogaidd gan bobl leol ac ymwelwyr fel ei gilydd, ond codwyd un newydd yn ei le. Mae Penmaenmawr yn nodedig am ei llwybrau cerdded ar y bryniau a'i golygfeydd hardd. Mae Bwlch Sychnant yn denu ymwelwyr.\n2.2 Yr Oesoedd Canol a'r Cyfnod Modern Cynnar\n2.3 Tref chwarel a glan môr\n3 Penmaenmawr heddiw\n3.3 Cyfleusterau, clybiau a chymdeithasau\n3.3.2 Clybiau a chymdeithasau\n4 Traddodiadau Lleol\nGolygfa ar Bantyrafon, canol tref Penmaenmawr, o'r Gwddw Glas\nSaif y dref ar lain o dir arfordirol tua 2 milltir o hyd a hanner milltir o led yn wynebu Bae Conwy a Môr Iwerddon i'r gogledd. Mae'r bae yn cael ei gysgodi gan bwynt de-ddwyreiniol Ynys Môn (Penmon) ac Ynys Seiriol yn y gogledd-orllewin a phenrhyn calchfaen Pen y Gogarth yn y gogledd-ddwyrain. Mae'r môr yn fas yma rhwng Traeth Lafan ac aber Afon Conwy. Mae'r traeth yn llydan, gyda rhag-draeth o gerrig mân crwn a llain eang o dywod melyn. Mae penmaen sylweddol yn gwahanu Penmaenmawr oddi wrth ei chymdogion. Yn y gorllewin saif talp anferth Penmaen-mawr ("Mynydd Penmaenmawr"), sy'n rhoi ei enw i'r dref, rhwng y dref a Llanfairfechan a'r gwastatir arfordirol ehangach sy'n ymestyn i gyffiniau Bangor. Yn y dwyrain mae creigiau syrth Penmaen-bach yn cyffwrdd y môr rhwng Penmaenmawr a Morfa Conwy. I gyfeiriad y de mae bwa o fryniau ac ucheldir yn ymestyn o'r dwyrain i'r gorllewin o Benmaen-bach i Benmaen-mawr, gan gychwyn gyda'r Alltwen uwchlaw Dwygyfylchi, ac yna Bwlch Sychnant (mae'r hen lôn yn croesi fan 'ma i Gonwy), Pen-sychnant, moel gron Foel Lus, Gwddw Glas ("Green Gorge" y twristiaid), Bryn Derwydd a blaenau Cwm Graiglwyd ac wedyn copa Penmaen-mawr ei hun. Mae Penmaenmawr yn goediog iawn a cheir hefyd ddigon o gaeau agored ar ymyl y dref. Mae Trwyn-yr-Wylfa, braich o'r Foel Lus, bron yn rhannu'r llain arfordirol yn ddau a hefyd yn dynodi'r ffîn rhwng Pant-yr-afon a Phenmaenan yn y gorllewin a'r "Hen Bentra'", sef Dwygyfylchi a Chapelulo, yn y dwyrain. Yn olaf mae dwy afon fach yn rhedeg trwy'r ardal i'r môr. Rhed y gyntaf, Afon Pabwyr, drwy lethrau coediog Cwm Graiglwyd ac yna dan ganol y dref, Pant-yr-afon, i'r prom a'r traeth; mae'r ail a'r fwyaf, Afon Gyrrach, yn rhedeg am o gwmpas 4 milltir o lethrau gogleddol Tal-y-Fan (2,001 troedfedd) i'r môr ar y traeth ger Penmaen-bach, gan basio trwy Nant Ddaear-y-llwynog (y "Fairy Glen") a'r "Hen Bentra'".\nY Meini Hirion uwchben Penmaenmawr, gyda Tal-y-Fan yn y cefndir\nCyn-hanes[golygu | golygu cod y dudalen]\nCeir olion nifer o henebion cyn-hanesyddol ar yr ucheldir uwchlaw'r dref, yn cynnwys gweddillion ffatri bwyeill o Oes Newydd y Cerrig ar lethrau gorllewinol Cwm Graiglwyd ger copa Penmaen-mawr. Ceir tystiolaeth fod bwyeill gwenithfaen o'r Graiglwyd yn cael eu hallforio ar raddfa eang 5,000 o flynyddoedd yn ôl; mae enghreifftiau wedi'u darganfod mor bell i ffwrdd ag arfordir de Lloegr. Ychydig yn uwch i fyny mae'r Meini Hirion ("Druid's Circle") yn un o'r cylchoedd cerrig cyn-hanesyddol gorau yng Nghymru. Mae nifer o olion hen gytiau i'w gweld hefyd, ynghyd â meini hirion unigol a thwmpathau claddu. Ar un adeg roedd copa Penmaen-mawr 1,500 troedfedd uwchlaw lefel môr ond erbyn hyn mae gryn dipyn yn is oherwydd y cloddio yn y chwarel. Coronid y gopa gan Braich-y-Dinas, a oedd yn un o'r bryngaerau mwyaf yn Oes yr Haearn yng Nghymru ac Ewrop, cyffelyb i Dre'r Ceiri yn ardal Trefor yn Llŷn; gwaetha'r modd dinistriwyd yr olion olaf yn y 1920au ac nid oes dim yn aros ohoni heddiw.\nYr Oesoedd Canol a'r Cyfnod Modern Cynnar[golygu | golygu cod y dudalen]\nYn ôl traddodiad, yn Oes y Seintiau roedd gan Sant Seiriol (fl. 6g efallai), yr enwir Ynys Seiriol ar ei ôl, gell meudwy yng Nghwm Graiglwyd. Mae eglwys ddiweddar St Seiriol yng nghanol y dref yn dwyn ei enw heddiw. Dywedir fod Seiriol yn fab i'r tywysog lleol Helig ap Glannog, arglwydd Tyno Helig. Eglwys gynharaf Sant Gwynin yn Nwygyfylchi yw eglwys y plwyf heddiw. Cysylltir Penmaenmawr â Sant Ulo hefyd; mae Capelulo wrth droed Bwlch Sychnant yn safle capel canoloesol, yn ôl traddodiad. O ddechrau'r Oesoedd Canol ymlaen mae'r plwyf wedi bod yn rhan o Arllechwedd Uchaf, ac mae'r hen gwmwd hwn sydd, ynghyd ag Arllechwedd Isaf, yn rhan o gantref Arllechwedd, yn dal i gael ei ddefnyddio gan yr eglwys fel uned weinyddol heddiw.\nTref chwarel a glan môr[golygu | golygu cod y dudalen]\nPromenâd Penmaenmawr gyda'r hen jetis a llethrau'r chwarel yn y cefndir, tua 1910 (hen gerdyn post)\nDechreuwyd chwarelu ithfaen ar raddfa diwydiannol ym Mhenmaenmawr yn gynnar yn y 19g. Wrth i'r chwarel dyfu tyrrodd gweithwyr a'u teuluoedd i Benmaenmawr o bob cwr o ogledd-orllewin Cymru a thu hwnt. Roedd y cysylltiad â phentref Trefor, sydd hefyd yn gartref i chwarel gwenithfaen sylweddol ar lethrau Yr Eifl, yn arbennig o agos. Roedd y gymuned a ddaeth i fodolaeth yn wardiau presennol Penmaenan a Phant-yr-afon yn glos ac, yn naturiol, yn gyfangwbl Gymraeg ei hiaith. Erbyn blynyddoedd cynnar yr 20g gweithiai tua 1,000 o ddynion yn y chwarel a'r gweithdai yn perthyn iddi. Yr ochr arall i'r mynydd roedd Llanfairfechan hefyd yn rhan o'r datblygiadau hyn. Roedd bywyd ymhell o fod yn hawdd i'r chwarelwyr, yn arbennig felly y rhai a weithiai ar y llethrau uchaf. Disgwylid iddynt gerdded i fyny i gyffiniau'r gopa ar bob tywydd a thocwid eu cyflog pe na fedrent wneud hynny. Yn naturiol ddigon tyfodd ymdeimlad cryf o gymuned ac adlewyrchid hynny yn nghapeli, tafarnau a chymdeithasau niferus yr hen dref. Allforid cerrig ithfaen i borthladdoedd fel Lerpwl a dinasoedd Lloegr ar y rheilffordd a hefyd ar y môr o ddau jeti'r chwarel i Lerpwl eto ac i nifer o borthladdoedd ar y cyfandir fel Hamburg yn ogystal.\nPenmaenmawr heddiw[golygu | golygu cod y dudalen]\nStryd Fawr Penmaenmawr (2006).\nFfordd Bangor, Penmaenmawr (2006).\nMae Ysgol Gynradd Pencae ar gyfer plant rhwng tri ac un ar ddeg oed. Mae'n ysgol cyfrwng Cymraeg.\nCeir yn ogystal Ysgol Capelulo, ysgol gynradd ar gyfer Dwygyfylchi. Mae'r ysgol hon yn dysgu trwy Saesneg yn bennaf ond yn gwneud defnydd sylweddol o'r Gymraeg.\nFfordd[golygu | golygu cod y dudalen]\nMae'r A55 yn darparu mynediad i weddill arfordir y gogledd, ac mae ffordd fechan yn cysylltu'r dref â Chonwy dros Fwlch Sychnant. Mae gwasanaethau bws yn rhedeg i Fangor, Llangefni, Caernarfon a Llanberis tua'r gorllewin ac i Gonwy, Cyffordd Llandudno a Llandudno tua'r dwyrain.\nRheilffordd[golygu | golygu cod y dudalen]\nGorsaf ar Reilffordd Arfordir Gogledd Cymru gyda gwasanaeth rheolaidd o orsaf reilffordd Penmaenmawr i Gaergybi a Chaer.\nCyfleusterau, clybiau a chymdeithasau[golygu | golygu cod y dudalen]\nAmgueddfa Teios New York. Amgueddfa leol am y chwarel a'r pentre chwaryddol. Ffordd Bangor.\nGerddi Plas Eden. Gerddi bach gyda llwybr i'r deillion. Hen Ffordd Conwy, ger canol y dref.\nLawnt Bowlio Penmaenmawr. Station Road, ar y ffordd i'r traeth.\nClybiau a chymdeithasau[golygu | golygu cod y dudalen]\nClwb Golff Penmaenmawr. Cwrs golff 9 twll a leolir ar Hen Ffordd Conwy, Dwygyfylchi. Un o'r rhai hynaf yng ngogledd Cymru.\nClwb Pêl Droed Pen Phoenix. Mae'r cae ar Ffordd Conwy ger trofan yr A55.\nTraddodiadau Lleol[golygu | golygu cod y dudalen]\nCysylltir Penmaenmawr â chwedl Tyno Helig (Llys Helig), y dywedir iddo gael ei foddi gan y môr yn y 6g. Yn ôl traddodiad lleol, dihangodd y goroeswyr i Drwyn-yr-Wylfa, braich o fryn Foel Lus rhwng Penmaenmawr a Dwygyfylchi.\nCeir hefyd hen rigwm:\nMae gen i iâr yn gori\nAr ben y Penmaen-mawr;\nMi es i droed yr Wyddfa\nI alw hon i lawr;\nMi hedodd ac mi hedodd\nA'i chywion gyda hi,\nHyd eitha tir Iwerddon,\nGood morrow, John. How dee!\nPoblogaeth cymuned Penmaenmawr (pob oed) (4,353)\nY nifer dros 3 oed sy'n siarad Cymraeg (Penmaenmawr) (1,425)\nY nifer sydd wedi'u geni yng Nghymru (Penmaenmawr) (2522)\nY nifer dros 16 sydd mewn gwaith (Penmaenmawr) (769)\n↑ Gwefan Cyngor Conwy; adalwyd 27 Awst 2013.\n↑ Eluned Bebb, Hwiangerddi'r Wlad (Llyfrau'r Dryw, 1942), tud. 26. "Mae gen i iâr yn eistedd" yw'r amrywiad yn argraffiad Bebb, ond gori a geir yn y fersiwn lleol.\nMeini Hirion Penmaenmawr\nWedi dod o "https://cy.wikipedia.org/w/index.php?title=Penmaenmawr&oldid=10189730"


Diwygio'r drefn ardystio marwolaeth | LLYW.CYMRU\nDiwygio'r drefn ardystio marwolaeth\nDaeth yr ymgynghoriad i ben 14 Mehefin 2016.\n10 Mawrth 2016 i 14 Mehefin 2016\nMae'r Adran Iechyd wedi cyhoeddi ymgynghoriad ar y ddogfen 'The Introduction of Medical Examiners and Reforms to Death Certification in England and Wales'.\nBydd ymgynghoriad yr Adran Iechyd (DH) yn ymdrin â meysydd megis fframwaith Cymru a Lloegr sydd heb eu datganoli i Gynulliad Cenedlaethol Cymru. Cyhoeddwyd mai Ebrill 2018 yw’r dyddiad arfaethedig ar gyfer cyflwyno’r system archwilwyr meddygol.\nAr ôl etholiadau’r Cynulliad Cenedlaethol byddwn yn ymgynghori yng Nghymru ar y meysydd sydd wedi’u datganoli i Gymru o ran penodi archwilwyr meddygol a chyllido’r gwasanaeth. Nid oes modd inni ymgynghori ochr yn ochr â’r DH oherwydd y cyfyngiadau a fydd mewn grym rhwng 6 Ebrill a 6 Mai cyn etholiadau’r Cynulliad Cenedlaethol.\nEin gobaith yw y bydd ein hymgynghoriad yn dechrau cyn gynted â phosibl ar ôl i ganlyniadau’r etholiadau gael eu cyhoeddi.


Deintydd - Jennifer\nArchwilio dannedd a cheg y claf.\nDangos i’r claf sut mae brwsio ei dannedd yn iawn.\nParatoi’r peiriant pelydr X i archwilio ceg y claf.\nFel Deintydd, byddwch yn gwneud diagnosis o bydredd dannedd a chlefyd y deintgig, yn eu trin ac yn eu hatal. Byddwch yn cynnal 'archwiliadau' rheolaidd, yn drilio, yn paratoi ac yn llenwi rhannau o'r dannedd sydd wedi pydru (tyllau), yn gosod dannedd gosod a dyfeisiau eraill, yn glanhau dannedd, yn tynnu dannedd sydd wedi pydru ac yn rhoi cyngor ar hylendid y geg. Byddwch hefyd yn cywiro dannedd cam, yn enwedig ymysg plant\nRhan fawr o'ch gwaith fel Deintydd yw atal pydredd dannedd a chlefyd y deintgig. Byddwch yn gweld cleifion am 'archwiliadau' rheolaidd i sicrhau nad oes problemau'n codi.\nByddwch hefyd yn addysgu eu cleifion am hylendid y geg, er enghraifft, sut mae brwsio dannedd yn iawn a defnyddio fflos dannedd, a phwysigrwydd osgoi gormod o siwgr yn y diet.\nPan fydd problem gan glaf, bydd yn rhaid i chi wneud diagnosis yn gyntaf. Byddwch yn astudio nodiadau ar hanes deintyddol y claf ac yn archwilio ei ddannedd a'i geg, gan ddefnyddio pelydrau X weithiau. Byddwch hefyd yn gofyn cwestiynau i'r claf er mwyn cael gwybod beth yw'r symptomau, er enghraifft, pryd a ble mae'n teimlo poen.\nMae triniaeth arferol nodweddiadol yn cynnwys:\ntynnu cen oddi ar ddannedd a'u glanhau\ndrilio, paratoi a llenwi tyllau\ntynnu dannedd sydd wedi pydru neu ddannedd septig.\nByddwch yn trin dannedd afreolaidd, yn enwedig ymhlith plant, drwy osod dyfeisiau fel bresys. Byddwch yn gosod corunau, pontydd a dannedd gosod yn lle dannedd cyfan neu rannau o ddannedd.\nMae deintyddion yn gweithio fel rhan o dîm. Bydd nyrsys deintyddol yn eich helpu yn ystod triniaeth, er enghraifft, drwy estyn offerynnau, gwneud nodiadau a chymysgu deunyddiau ar gyfer llenwadau. Efallai hefyd y byddwch yn cyfarwyddo neu'n goruchwylio gwaith Hylenyddion Deintyddol a Therapyddion Deintyddol.\nByddwch yn gweithio gyda dyfeisiau (fel dannedd gosod a phontydd) sydd wedi'u gwneud iddyn nhw gan Dechnegydd Deintyddol.\nMae'r rhan fwyaf o Ddeintyddion yn gweithio fel ymarferwyr deintyddol cyffredinol yn yr hyn sy'n cael ei alw hefyd yn ddeintyddfa 'stryd fawr'. Mae'r rhan fwyaf o'r ymarferwyr hyn yn gweld cymysgedd o gleifion preifat a chleifion y GIG.\nEfallai y byddwch yn ymweld â chleifion yn eu cartrefi eu hunain, neu mewn mannau fel ysgolion, canolfannau dydd a chartrefi gofal preswyl.\nEfallai y gall darllen, ysgrifennu a siarad Cymraeg fod o fantais i chi wrth chwilio am waith yng Nghymru.\nI ddod yn Ddeintydd, byddwch angen:\nsgiliau cyfathrebu: rhaid eich bod yn gallu gofyn cwestiynau ac egluro pethau'n glir\nnatur garedig, drugarog i dawelu meddyliau cleifion nerfus\nbod yn dda gyda'ch dwylo a gallu defnyddio amrywiaeth o offer a chyfarpar\namynedd a sylw i fanylion\nstamina a ffitrwydd corfforol - mae'r gwaith yn gallu bod yn flinedig\ndiddordeb a gallu mewn gwyddoniaeth\nMae angen sgiliau rheoli busnes a sgiliau arwain tîm ar ddeintyddion mewn practis cyffredinol.\nCyflog Mae'r rhan fwyaf o Ddeintyddion mewn practis cyffredinol yn hunangyflogedig. Byddwch fel arfer yn ymuno fel partner mewn deintyddfa sefydledig, gan brynu rhan o ddeintyddfa yn y pen draw neu sefydlu eu deintyddfa eu hunain. Mae cyflogau'n dibynnu ar y math o ddeintyddfa a pha mor llwyddiannus yw hi. Mae'r cyfraddau cyflog isod yn rhai bras.\nCychwynnol: £36,500 - £46,000\nGyda phrofiad: £39,000 - £73,000\nUwch Ddeintyddion yn ennill £77,000 - £103,500\nOriau gwaith Mae'r rhan fwyaf o Ddeintyddion mewn ymarfer cyffredinol, a'r rheini sy'n gweithio yn y gymuned, yn gweithio 9:00 am - 5:30 pm, ddydd Llun i ddydd Gwener. Efallai hefyd y byddwch yn gweithio ar ddyddiau Sadwrn ac yn darparu gofal brys 24 awr. Mewn ysbytai, mae oriau gwaith yn amrywio gan ddibynnu ar eich arbenigedd - gallent gynnwys gwaith gyda'r nos ac ar y penwythnos. Ble allwn i weithio? Mae Deintyddion yn gweithio mewn practis cyffredinol, yn y GIG (mewn ysbytai ac yn y gymuned) ac yn y lluoedd arfog. Mae cyfleoedd i Ddeintyddion mewn trefi, dinasoedd ac ardaloedd gwledig ledled y DU. Hunangyflogaeth Mae'r rhan fwyaf o Ddeintyddion yn hunangyflogedig mewn practis cyffredinol, gan ddarparu gofal dan y GIG neu'n breifat. Mae'r rhan fwyaf o ddeintyddion yn cynnig gwasanaeth y GIG a gwasanaeth preifat. Ble mae swyddi yn cael eu hysbysebu? Mae swyddi yn cael eu hysbysebu ar wefan Swyddi'r GIG, mewn cylchgronau proffesiynol, ac ar fyrddau swyddi arbenigol a chyffredinol.\nI fod yn Ddeintydd, fel arfer mae angen i chi gwblhau pum mlynedd o gwrs gradd mewn deintyddiaeth.\nMae rhai prifysgolion yn cynnal cyrsiau deintyddiaeth gyda blwyddyn 'cyn-ddeintyddol' ychwanegol i fyfyrwyr sydd heb y cymwysterau Safon Uwch gwyddoniaeth sy'n ofynnol ar gyfer mynediad.\nMae nifer fechan o brifysgolion yn cynnal pedair blynedd o gyrsiau mynediad i raddedigion. I gael lle, bydd angen gradd arnoch fel arfer (o leiaf 2:1 fel arfer) mewn pwnc biofeddygol, gwyddoniaeth neu ofal iechyd. Mae gofynion mynediad yn amrywio, felly holwch y brifysgol y mae gennych ddiddordeb ynddi.\nMae cyrsiau gradd yn ymdrin â meysydd fel anatomeg, biocemeg, ffisioleg, patholeg a deunyddiau deintyddol. Mae'r rhain yn cael eu cyfuno â datblygu sgiliau clinigol yn yr holl ddisgyblaethau deintyddol.\nAr ôl graddio, rhaid i chi gofrestru gyda'r Cyngor Deintyddol Cyffredinol cyn i chi allu dechrau gweithio fel Deintydd.\nBydd angen i chi ddilyn eich gradd gyda'r Rhaglen Sylfaen Ddeintyddol/Hyfforddiant Galwedigaethol. Hyfforddiant perthnasol i waith yw hwn mewn deintyddfa gymeradwy.\nMae Blwyddyn Sylfaen / Hyfforddiant Galwedigaethol 1 (DF1) fel arfer yn digwydd mewn ymarfer deintyddol cyffredinol. Mae'r flwyddyn hon yn angenrheidiol i unrhyw raddedig o'r DU sy'n dymuno gweithio yn neintyddiaeth y GIG.\nI'r rhan fwyaf o ddeintyddion sylfaen, mae Blwyddyn Sylfaen 2 (DF2) yn cynnwys swyddi 6- neu 12-mis mewn ysbyty neu yn y Gwasanaeth Deintyddol Gofal Sylfaenol ar Gyflog. Mae rhai rhaglenni'n cynnwys profiad mewn gofal sylfaenol cyffredinol. Nid yw'r ail flwyddyn hon yn hanfodol ac mae'n aml yn cael ei gwneud gan ddeintyddion sydd am barhau i lwybr hyfforddiant arbenigol fel llawdriniaeth y geg.\nAr ôl gwneud Hyfforddiant Galwedigaethol neu Hyfforddiant Sylfaen Ddeintyddol, mae deintyddion fel arfer yn ymuno â phractis fel cysylltai (sy'n cael ei alw hefyd yn 'berfformiwr' yn y GIG yng Nghymru a Lloegr). Fel arfer mae cysylltai'n hunangyflogedig; mae rhai practisiau'n cyflogi cynorthwywyr. Ar ôl cael profiad, mae llawer cysylltai'n dewis bod yn berchennog ar bractis drwy brynu practis oddi ar ddeintydd sy'n ymddeol neu brynu rhan o bractis sefydledig fel partner.\nMae'r yrfa hon yn eithriad i'r Ddeddf Adsefydlu Troseddwyr 1974. Mae hyn yn golygu bod rhaid i chi roi gwybodaeth i gyflogwr am unrhyw gollfarnau, rhybuddiadau, ceryddon neu rybuddion sydd wedi darfod neu sydd heb ddarfod, os bydd yn gofyn i chi am wneud hynny.\nMae hyn yn wahanol i yrfaoedd eraill, lle mae'n rhaid i chi ddatgelu gwybodaeth am gollfarnau sydd heb ddarfod yn unig, os gofynnir i chi wneud hynny.\nI gael lle ar gwrs gradd mewn deintyddiaeth, y gofyniad arferol lleiaf yw:\n3 Safon Uwch gyda chemeg a bioleg fel arfer yn hanfodol\n2/3 TGAU (A*-C neu 9-4) pellach, yn cynnwys Saesneg, mathemateg, cemeg, ffiseg, a bioleg\nGall cymwysterau cyfwerth, fel Diploma'r Fagloriaeth Ryngwladol, fod yn dderbyniol ar gyfer mynediad. Gwiriwch wefannau colegau/prifysgolion yn ofalus iawn. Gallai BTEC lefel 3 hefyd fod yn dderbyniol ar gyfer mynediad. Fodd bynnag, bydd rhai prifysgolion ond yn derbyn y rhain ochr yn ochr â'r cymwysterau Safon Uwch academaidd penodedig. Eto, gwiriwch wefannau colegau/prifysgolion yn ofalus. Mae ambell brifysgol yn cynnig blwyddyn gyn-ddeintyddol i fyfyrwyr sydd heb y pynciau Safon Uwch gwyddonol gofynnol. Mae hyn yn gwneud y cwrs gradd yn chwe blynedd o hyd, yn hytrach na phump. Ar gyfer y rhan fwyaf o gyrsiau deintyddiaeth, bydd angen i chi sefyll Prawf Dawn Glinigol y DU (UKCAT), yn ogystal ag ymgeisio drwy UCAS. Nid prawf gwybodaeth yw UKCAT ond yn hytrach mae wedi'i ddylunio i sicrhau bod gennych y galluoedd meddyliol, yr agweddau a'r ymddygiad proffesiynol priodol i fod yn ddeintydd. Os ydych yn ymgeisio am ysgol ddeintyddol prifysgol sy'n defnyddio UKCAT, yn ddelfrydol dylech sefyll y prawf cyn i chi ymgeisio i'r ysgol drwy UCAS. Ewch i wefan UKCAT i gael rhagor o wybodaeth. Bydd angen i chi sefyll prawf GAMSAT y DU os ydych yn ymgeisio am rai cyrsiau deintyddiaeth pedair blynedd i raddedigion. I gael rhagor o wybodaeth, ewch i wefan GAMSAT. Mae rhai prifysgolion yn derbyn cymhwyster Bagloriaeth Cymru yn gyfwerth ag un Safon Uwch.\nOs nad oes gennych y cymwysterau sydd eu hangen fel arfer i wneud gradd ddeintyddiaeth, efallai y byddwch yn gallu dechrau un ar ôl cwblhau cwrs Mynediad, fel Mynediad at Wyddoniaeth. Fel arfer, nid oes angen unrhyw gymwysterau arnoch i wneud hwn, ond dylech holi darparwr y cwrs i wneud yn siwr.\nMae rhai prifysgolion yn cynnig blwyddyn gyn-ddeintyddol i fyfyrwyr sydd heb y cymwysterau Safonau Uwch gofynnol mewn gwyddoniaeth. Mae hyn yn gwneud y cwrs gradd yn chwe blynedd o hyd yn hytrach na phump.\nMae graddedigion sydd â graddau (o leiaf gradd 2:1) mewn pynciau perthnasol, er enghraifft, gwyddorau bywyd neu feddygol, yn gallu mynd i ysgol ddeintyddol. Mae modd cael lle gyda phwnc gradd amherthnasol ond, fel arfer, dim ond gyda chymwysterau Safon Uwch da mewn gwyddoniaeth neu gymwysterau cywerth, gan gynnwys Bioleg a Chemeg.\nMae nifer fechan o brifysgolion yn cynnal pedair blynedd o gyrsiau mynediad graddedig. I gael lle, bydd angen gradd arnoch fel arfer (2:1 o leiaf) mewn pwnc biofeddygol, gwyddoniaeth neu gysylltiedig ag iechyd. Mae gofynion mynediad yn amrywio, felly holwch y brifysgol y mae gennych ddiddordeb ynddi.\nMae myfyrwyr heb radd yn gallu hawlio benthyciadau myfyrwyr i dalu eu costau cynhaliaeth a'u ffioedd dysgu yn y pedair blynedd gyntaf. O'r bumed flwyddyn ymlaen, bydd y ffioedd dysgu'n cael eu talu gan gynllun bwrsariaeth myfyrwyr y GIG, a gall myfyrwyr wneud cais am fwrsariaeth y GIG sy'n dibynnu ar brawf modd i dalu costau cynhaliaeth. Mae myfyrwyr hefyd yn gallu hawlio £1,000 o grant heb brawf modd, yn rhan o ddyfarniad bwrsariaeth y GIG.\nMae'r trefniadau'n wahanol i fyfyrwyr graddedig deintyddiaeth sydd ar gwrs pum mlynedd. Nid yw'r myfyrwyr yn gymwys i gael grant am gostau cynhaliaeth na ffioedd dysgu yn ystod y pedair blynedd gyntaf. Fodd bynnag, gall y myfyrwyr ymgeisio am fenthyciad cynhaliaeth llawn, ac yn y bumed flwyddyn, mae myfyrwyr graddedig deintyddiaeth yn cael yr un cymorth cyllid â myfyrwyr meddygol is-raddedig.\nMae rhaid i raddedigion ar gyrsiau carlam pedair blynedd ariannu eu ffioedd dysgu llawn yn y flwyddyn gyntaf. Fodd bynnag, bydd cynllun bwrsariaeth y GIG yn talu £3,465 wedyn tuag at ffioedd dysgu am yr ail flwyddyn ymlaen.\nMae 82% o ddeintyddion yn hunangyflogedig.\nMae 11% yn gweithio rhan-amser.\nMae 6% o weithwyr yn gweithio dros dro.\nDiogelu'r cyhoedd drwy gadw'r safonau'n uchel yn eu proffesiynau.\nUK Committee of Postgraduate Dental Deans and Directors (COPDEND)\nCyfeiriad The Triangle, Roosevelt Drive, Headington, Oxford OX3 7XP\nFfôn 0114 2264437\nAuthor: Adam Cross Publisher: Trotman


Matiau Diod Pren : Cadwyn, Anrhegion o Gymru ac Anrhegion Masnach Deg o'r Byd\nJust wanted to let you know that I received my love spoons today. Thank you very much - they are perfect!\nBurkina Faso yw'r 5ed gwlad dlotaf yn y byd. Ychydig iawn o adnoddau na manteision naturiol sydd gan y wlad, ac o hyn y deillia'i thlodi.\nGallwn ni ddysgu llawer oddi wrth yr agweddau cadarnhaol at bobl sydd tan anfantais corfforol. Mae llawer ohonynt wedi ymffurfio'n gylchoedd o grefftwyr tan anfantais corfforol ac yn ennill bywoliaeth a pharch mawr trwy eu dyfeisgarwch yn creu anrhegion unigryw.\nUn o'r cylchoedd hyn yw 'Co-operative Wend La Mita' - sef "Duw sy'n deall" yn iaith More - a leolir yn Ouagadougou. Cylch Wend La Mita sy'n cynhyrchu'r matiau diod hyfryd. Cafodd cylch arall o grefftwyr tan anfantais corfforol ei sefydlu gan Zabsonre Jean-Roger yn Tenkodogo. Y cylch yma sy'n cynhyrchu'r pyrsiau coch a du hyfryd.\nRydym ni yn Cadwyn yn ymweld â nhw ac yn cadw mewn cysylltiad â nhw i'w cynghori a, thrwy gyfrwng y we fyd-eang, gallwn yn awr gynnig peth o'u cynnyrch i bobl ledled y byd. Yr ydym bellach yn eu cyfri'n gyfeillion personol.\nGwybodaeth am Burkina Faso\nPecyn o 6 Mat Diod Sebra - 454\nMae crefftwyr Wend La Mita yn canolbwyntio ar greu anrhegion ar gyfer plant. Yr ydym yn cynnig i chi set unigryw o 6 Mat Diod gyda chynlluniau...\nPecyn o 6 Mat Diod Mwnci - 452\nPecyn o 6 Mat Diod Llewpart - 455\nPecyn o 6 Mat Diod llew - 453\nPecyn o 6 Mat Diod Jiraff - 451\nPecyn o 6 Mat Diod Eliffant - 450\nPecyn o 6 Mat Diod Cymysg - 456


Newyddion Ionawr 2012 – Cefnogi Ymchwil, Prifysgol Bangor\nNewyddion: Ionawr 2012\nYsgoloriaeth Santander i Ymchwilwyr ar ddechrau eu gyrfa\nGall ymchwilwyr ar ddechrau eu gyrfa a gyflogir ar hyn o bryd ym Mhrifysgol Bangor fod yn gymwys i wneud cais am ysgoloriaeth 12 mis o £5,000. Mwy o fanylion yma.\nDyddiad cyhoeddi: 26 Ionawr 2012\nCafodd project ymchwil sy’n anelu at alluogi plant a phobl ifanc ag epilepsi i fedru rheoli’r cyflwr yn well eu hunain yn cael ei lansio yn ddiweddar (Gwener 20 Ionawr 2012) gan Mary Burrows, Prif Weithredwr BIPBC.\nSut mae ymchwil gwyddor chwaraeon yn dylanwadu ar ofal meddygol\nMae tair erthygl gan ymchwilwyr o Ysgol Gwyddorau Chwaraeon, Iechyd ac Ymarfer Prifysgol Bangor yn ymddangos yn y rhifyn cyfredol Arthritis Care and Research, cyfnodolyn rhyngwladol a gyhoeddir gan yr American College of Rheumatology. Mae'r rhifyn diweddaraf yn rhifyn arbennig yn cynnwys 18 erthygl sy'n canolbwyntio ar yr ymchwil arloesol ddiweddaraf ar y cyhyrau a'r esgyrn mewn clefydau gwynegol.\nDyddiad cyhoeddi: 18 Ionawr 2012\nErthyglau ar wella awyru mewn cartrefi plant sy’n dioddef o asthma\nTwo articles in the British Journal of General Practice are part authored by researchers from Bangor University.\nDyddiad cyhoeddi: 17 Ionawr 2012\nAcademydd ym Mangor yn gyd awdur erthygl a ddewiswyd fel un o’r papurau cyllid corfforaethol gorau\nYr erthygl “Who disciplines bank managers?" gyda Dr Klaus Schaeck o Ysgol Busnes Bangor yn un o’r cyd awduron yw’r erthygl flaen mewn rhith rifyn o’r papurau llywodraethu corfforaethol gorau a gyhoeddwyd yn y Review of Finance, un o’r pum cyfnodolyn cyllid gorau.\nDyddiad cyhoeddi: 13 Ionawr 2012\nRhoi cyfle i’r gymuned glywed am yr ymchwil ddiweddaraf i Reoli Cyflyrau Tymor Hir\nMae darlith yn canolbwyntio ar Reoli Cyflyrau Tymor Hir i’w chynnal yn Venue Cymru am 6pm ar 17 Ionawr. Mae’r gyfres o ddarlithoedd yn rhad ac am ddim, ar agor i’r cyhoedd, ac yn cynnwys lluniaeth, cyfleoedd i rwydweithio, a thystysgrif bresenoldeb.\nDyddiad cyhoeddi: 11 Ionawr 2012\nDarlithydd ym Mangor yn ennill gwobr am bapur economaidd\nMae darlithydd yn Ysgol Busnes Bangor wedi ennill gwobr am bapur a gyflwynwyd mewn prif gynhadledd bancio a chyllid yn yr Eidal.\nDyddiad cyhoeddi: 9 Ionawr 2012\nAcademydd o Fangor yn cynnig ateb posibl i gam-werthu gwasanaethau ariannol\nMewn wythnos lle rydym wedi gweld achos arall o gam-werthu gwasanaethau ariannol, a oes yna unrhyw atebion i’r broblem gyson hon yn ymwneud â rheolaeth ariannol? Tra gall y camau diweddar i ddiddymu comisiwn wrth werthu buddsoddiadau manwerthu gynorthwyo i ddatrys y broblem hon, mae erthygl a gyhoeddwyd y mis yma yn y cylchgrawn Financial Services Focus, gan Gyfrifwyr Siartredig Cymru a Lloegr, yn awgrymu bod angen newid mwy sylfaenol i’r ffordd rydym yn rheoli datblygiad cynhyrchion gwasanaethau ariannol.\nDyddiad cyhoeddi: 4 Ionawr 2012\nYmchwil ar Ymwybyddiaeth Ofalgar yn cyrraedd cyfnod canlyniadau\nMae ymchwilwyr ym Mhrifysgolion Bangor a Rhydychen yn dwyn ynghyd canlyniadau astudiaeth pum mlynedd fawr, sydd i'w ddatgelu yn hwyrach eleni, i ba mor effeithiol y gall rhaglen Therapi Gwybyddol sy'n seiliedig ar Ymwybyddiaeth Ofalgar fod wrth leihau nifer yr achosion o iselder a thuedd at hunanladdiad ar gyfer pobl sy'n dioddef o iselder hunanladdol rheolaidd.\nDyddiad cyhoeddi: 3 Ionawr 2012


Talbot County, Maryland - Wicipedia\nQueen Anne's County, Caroline County, Dorchester County, Anne Arundel County, Calvert County\nSir yn nhalaith Maryland, Unol Daleithiau America yw Talbot County. Cafodd ei henwi ar ôl Lady Grace Talbot. Sefydlwyd Talbot County, Maryland ym 1661 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Easton, Maryland.\nMae ganddi arwynebedd o 1,235 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 44% . Yn ôl cyfrifiad y wlad, poblogaeth y sir yw: 37,931 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Queen Anne's County, Caroline County, Dorchester County, Anne Arundel County, Calvert County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser y Dwyrain, UTC−05:00, UTC−04:00.\nMae gan y sir yma boblogaeth o tua 37,931 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nEaston, Maryland 15945\nTrappe, Maryland 1077\nSt. Michaels, Maryland 1029\nTilghman Island 854\nOxford, Maryland 651\nQueen Anne, Maryland 222\nWedi dod o "https://cy.wikipedia.org/w/index.php?title=Talbot_County,_Maryland&oldid=11056205"\nNewidiwyd y dudalen hon ddiwethaf ar 4 Mehefin 2022, am 06:16.


babicaerdydd – Caffis 'da babis yn y Brifddinas\nCaffis 'da babis yn y Brifddinas\nKin + Ilk, Pontcanna\nWaterloo Tea, Canol Caerdydd\nHowells Restaurant… ar Yr Hen Lyfrgell\nYr Hen Lyfrgell… ar Fferm Amelia\nbabicaerdydd ar Mountain View Ranch\nRhys Wynne ar Mountain View Ranch\nAdolygiadau Dewis Mis Gorffennaf 2016 Mehefin 2016 Mai 2016 Ebrill 2016 Mawrth 2016 Chwefror 2016 Ionawr 2016 Rhagfyr 2015 Tachwedd 2015 Hydref 2015 Medi 2015 Awst 2015\nHoff gaffis BabiCaerdydd\nLlefydd penodol i blant\nGyda’r haul yn tywynnu, anelon ni’r car mas am y Fro, ac am Hendrewennol, fferm ffrwythau rhwng Caerdydd a’r Bontfaen. Roedd Arth yn edrych mlaen at gasglu ffrwythau – mefus a mafon roedd e eu heisiau.\nRy’n ni’n tyfu mefus yn yr ardd ers ein hymweliad â hen ganolfan arddio Blooms. Felly er nad yw e’n ddwy a hanner eto, mae Arth yn deall bod rhaid aros i’r haul liwio’r mefus yn goch cyn i ni allu eu bwyta nhw.\nEr hynny, do’n i ddim yn siwr sut y byddai’n delio a’r demtasiwn o fwyta popeth yn lle’i gasglu, ac a fyddai’n llwyddo pigo ffrwythau bwytadwy ai peidio.\nGethon ni ddishgled cyn dechre yn y caffi ger y fynedfa. Cwt pren mawr syml yw’r caffi, gyda silffoedd yn gwerthu jams a cordials wedi’u gwneud o ffrwythau Hendre’r Wennol. Mae nhw hefyd yn gwerthu eu hufen ia eu hunain – rhywbeth bydden i’n dwli ei flasu ar ddiwrnod poethach.\nGethon ni’n coffis mewn cwpannau cludo, a darn o deisen siocled i rannu. Aeth y deisen mewn dim o dro. Cwmni cacennau Vale Cakes oedd wedi’i bobi, ac roedd yn ffresh a llaith. Mae modd cael brechdanau, ffrwythau, ysgytlaeth a chreision hefyd. Ond nid am y caffi ddylech chi ddod ‘ma ond am y profiad.\nRoedd casglu ffrwythau yn ei hunan yn hwyl. Es i ag Arth i gasglu mefus a chan fod Cadno yn y sling ar fola’i dad ethon nhw i bigo mafon. Cymerodd Arth ei dasg o ddifri a chwilota am y mefus gorau, mwyaf, cochaf, allai e ddod o hyd iddyn nhw. A rhaid dweud- nath e jobyn syndod o dda! Wrth iddo fe grwydro rhwng ei dad a fi llwyddes i gasglu bocsed teidi hefyd. Roedd llenwi un blwch yr un yn ddigon i bawb, felly ar ôl pwyso’n cnŵd a thalu rhyw £6, nôl a ni i’r ardal chwarae. Mae ‘na gastell neidio, pwll tywod mawr a theganau cloddio, dryslwyn o feiliau gwellt, bwrdd gwyddbwyll anferth a digon o le i redeg rhwng twnneli coed gwiail a boncyffion coed. Roedd Arth a Cadno wrth eu boddau. Mae’n costi £2 i blant a phunt i oedolion fel arfer, ond ar ddydd Mawrth does dim cost. Eglurodd un o’r gweithwyr bod yr adnoddau chwarae cystal nes bod teuluoedd wedi bod yn dod i chwarae yn hytrach na chasglu ffrwythau. Penderfynon nhw godi tâl er mwyn parhau i wneud arian. Fe fwytaon ni fowlenaid o fefus melys, ffresh, hyfryd, gyda hufen iâ i bwdin heno, a joio mai ni’n hunain oedd wedi’u casglu nhw.\nRy’n ni eisiau dod nôl mewn rhai wythnosau i gasglu llus – bydd y blueberries yn aeddfed erbyn mis Awst mae’n debyg. Gyda’u twneli tyfu, dylai’r mefus bara tan bryd hynny hefyd.\nHendrewennol : Rhywle hyfryd i fynd â’ch rhai bach dros yr haf, weden i.\nTresimwn, Y Bontfaen, Bro Morgannwg, CF5 6TS\nAdnoddau newid cewyn – Oes, yn y tai bach tu fas\nCadeiriau uchel – Weles i ddim un.\nMynediad – llwybrau cerrig a phridd. (Dilynwch yr arwyddion melyn oddi ar yr A48 o Gaerdydd)\nTeganau – castell neidio, dryslwyn beiliau gwellt, pwll tywod mawr, gem wyddbwyll anferth, twneli coed gwiail, cornel darllen gwelltog a llyfrau, pabell i gael partion penblwydd, creions lliwio.\nBwydo o’r fron – nes i ddim, cadeiriau cyfforddus ar gael.\nLle parcio pram – rhwng y byrddau\nStaff – cyfeillgar.\nPris Bwyd – teisen siocled – £2\nPris Dishgled – Cappuccino – £2.50, Americano – £2.25\nPris Mynediad – £1 i oedolion, £2 i blant (heblaw am ddyddiau Mawrth)\nCofnodwyd ar 13/07/2016 13/07/2016 Categorïau Llefydd penodol i blantTagiau Bro Morgannwg, cappuccino, chwarae, ffrwythau, hendrewennol, hwyl, llus, mafon, mefus, pick your own, pigo ffrwythau, pwll tywod, pyoGadewch sylw ar Hendrewennol\nA dweud y gwir, fe dries i fynd i ddau gaffi arall cyn mentro i Anna-Loka brynhawn ma. Roedd Arth wedi gofyn am siocled poeth, a do’n i ddim yn siwr a fydde ‘na siocled poeth yn y caffi 100% vegan ar heol Albany.\nOnd fel mae’n digwydd, roedd na siocled poeth hyfryd i gael yna! Gallai fod wedi cael un blas mintys neu un black forest hyd yn oed! Ond un arferol gath e – wedi’i neud gyda llaeth Almwn. (Gallai fod wedi cael un llaeth soya hefyd.) Te Lemongrass Matte ges i. Roedd awyrgylch chilled y lle wedi neud i fi ffansïo te yn lle fy nghoffi arferol. Dim ond ers deg mis mae Anna-Loka wedi bod ar agor. Mae’n gaffi bach, ond mae ‘na fyrddau sgwar mawr o beth sy’n edrych fel pren re-claimed, waliau briciau noeth yn y cefn, addurniadau diddorol a bar pren cool ar hyd y ffenest.\nMae ‘na fandala ar y wal wrth y drws, a mantra’r lle – yn egluro’r ysbrydoliaeth hare krishna tu ôl dewis gweini bwyd a diod vegan. (Bwydo’r byd, neu iechyd bwyd yw ystyr Anna-Loka yn Sanskrit mae’n debyg.) Ond dyna lle ma unrhyw arlliw o gyfriniaeth crefyddau’r dwyrain yn dod i ben – mae’r lle ‘ma yn llawn steil. Roedd dewis blasus o gacennau ar y bar yn y cefn – siocled afocado, lemon drizzle, victoria sponge, neu dewis o gacennau amrwd (raw) wedi’u gwneud o bethe fel menyn cashew. Gath Arth ddewis, a dewisodd e’r deisen oedd yn cynnwys jam.\nRhwng y tri ohonon ni, diflannodd y Victoria sponge mor glou nes i fi ystyried gofyn am ddarn o lemon drizzle hefyd! Roedd yn deisen ddwysach na Victoria sponge arferol, ond yn llaeth a melys. Dwlodd Cadno ac Arth ei blasu. Rhyngoch chi a fi – rwy’n credu i Arth gael mwy na’i siâr! Rwy’n difaru peidio gofyn beth oedd y cynhwysion, gan nad on i’n gweld eisiau’r menyn na’r ŵy o gwbl.\nDaeth y siocled a’r te mewn cwpanau bach llwyd chwaethus. Ro’n i’n falch pan lwyddodd Arth yfed ei siocled i gyd heb dorri’r llestr hyfryd. Roedd fy nhe i yn ffresh a glan ei flas, yn torri syched, ac yn gwneud i fi deimlo fel pe bawn i’n bod yn dda wrth fy nghorff. Roedd y gweinydd wedi cynnig blociau bach i’r bechgyn chwarae â nhw – oedd yn garedig iawn, a’n arwydd annisgwyl o’r croeso i blant yma.\nRhywsut, roedd vibes da y lle yn golygu mod i wedi ymlacio hyd yn oed pan ollyngodd Cadno ei gwpan dŵr am y trydydd tro, ac er ei fod wedi dianc o’i gadair uchel a’n gwingo ishe mynd i gropian gydol y ddishgled. Ethon ni mas i’r parc ar Rec Penylan wedyn gan olygu i ni gael prynhawn hyfryd.\nRoedd gweld y burgers a’r sglodion trwchus gafodd cwsmeriaid eraill wedi tynnu dŵr i’r dannedd. Ar ôl cip clou ar y fwydlen, rwy bendant ishe dod nôl gyda tad y bois un dydd i gael cinio. Mae’r salad betys, ffenigl ac oren yn swnio’n ddiddorol, a’r thai wrap o ‘donner-style’ ‘seitan’ (cynhwysyn i gymryd lle cig wedi’i wneud o brotin gwenith) gyda saws chili melys a slaw crensiog yn denu. Basai’r bois yn hoffi sawl peth o’r fwydlen frecwast neu’r spaghetti bolognese tri llysieuyn rwy’n siwr, heb sôn am y sglodion tatws melys.\nDo’n i ddim wedi disgwyl i Anna-Loka fod yn le da i ddod ‘da’r bois bach – ond ro’n i’n anghywir. Ewch i weld drosoch chi’ch hunan…\n114 Albany Rd, CF24 3RU\nAdnoddau newid cewyn – Oes, mewn tŷ bach hyfryd gyda sebon lafant a tea-tree oil.\nCadeiriau uchel – Oes,\nMynediad – gris bach.\nTeganau – bocs o flociau bach\nBwydo o’r fron – nes i ddim, ond fasen i ddim yn meddwl bod trafferth.\nLle parcio pram – Parces i’n un ni wrth y wal.\nStaff – serchus, effeithiol a meddylgar\nPris Bwyd – Victoria Sponge – £2.95\nPris Dishgled – Siocled Poeth – £2.70, Te lemongrass matte – £3.50\nCofnodwyd ar 05/07/2016 05/07/2016 Categorïau Hoff gaffis BabiCaerdyddTagiau Albany Rd, Anna-Loka, babi Caerdydd, babicaerdydd, Caerdydd, siocled poeth, te, vegan, Victoria SpongeGadewch sylw ar Anna-Loka\nArogl y cownter Deli darodd fi wrth gerdded mewn i Delikatesy Mis yn Grangetown. Y math o wynt rwy’n dwli arno fe gan bo fe’n fy atgoffa o fod ar wylie a gwneud un o fy hoff weithgareddau – edrych ar fwyd, a’i flasu!\nOnd aeth Cadno a fi ddim mewn i’r siop Bwylaidd, ond yn hytrach lan llofft, lle ma na gaffi bach wedi bod ar agor ers ond pedwar mis.\nRoedd rhaid i fi blygu’r pram a’i gario mewn un llaw a chario Cadno yn y llall. Badwm, badwm, badwm – y buggy board yn bwrw pob gris. Falle dylen i jyst fod wedi gadael y pram lawr llawr. Lan llofft, roedd caffi Ewropeaidd ei naws – pren tywyll rownd y cownter, sgrifen Pwylaidd ar y poster, a byrddau mawr sgwar, a digon o olau yn dod drwy’r ffenestri. Ro’n i’n hoffi gweld lluniau o Grangetown y gorffennol ar y wal a Paget Street dan ei sang o siopau, sy bellach yn gartrefi. Yn y cornel roedd bwrdd chwarae bach i blant gyda ambell lyfr sy wastad yn arwydd da o groeso i fabis. Dim ond dau gwsmer arall oedd yno, heblaw am Cadno, fi a fy ffrind. Ethon ni i edmygu’r teisennau yn y casyn gwydr. Doedd hi ddim yn amlwg beth oedd popeth, “Cake” oedd ateb y weinyddes pan ofynnon ni beth oedd un o’r teisennau! Ond doedd dim ots, fe es i am deisen afal, a fy ffrind am deisen gaws/iogwrt. Daeth slabyn ANFERTH i’r ford, ac roedd fy frind wrth ei bodd! Roedd y deisen gaws yn cynnwys blas siocled a ffrwythau a’n foethus, llyfn a blasus. Roedd fy nheisen afal i yn fy atgoffa o deisennau Almaenig, a’n flasus hefyd, mewn ffordd syml. Roedd cwpan mawr hael i’r cappuccino, ac roedd y sedd steddes i arno fe yn ddigon mawr i Cadno eistedd wrth fy ochr i – doedd e ddim mewn hwylie i eistedd yn y gadair uchel. Joion ni yn Delikatesy Mis. Basen i’n ei argymell i unrhyw un sydd eisiau boddi eu gofidiau am ganlyniad y Refferendwm gyda darn anferth o gacen a choffi blasus – neu i unrhywun sy’n dathlu gadael yr Undeb Ewropeaidd. Falle bydd caffis Ewropeaidd, lyfli fel hwn yn fwy a mwy prin yng Nghaerdydd yn y dyfodol… Sy’n drueni mawr.\nOs y’ch chi yn Grangetown – werth mynd draw ‘da’ch un bach am ddishgled – jyst, gadwch y pram lawr llawr.\n172-174 Clare road, Grangetown.\nTudalen Facebook Delikatesy Mis\nAdnoddau newid cewyn – nagoes, er bod y tŷ bach yn ddigon mawr i gael bwrdd.\nMynediad – Lan staer o’r Deli Pwylaidd islaw\nTeganau – Cornel chwarae gyda bwrdd a dewis bach o lyfrau.\nBwydo o’r fron – cadeiriau esmwyth a chorneli tawel ar gael.\nLle parcio pram – Oes, ger y byrddau, ond gwell ei adael lawr llawr os allwch chi.\nStaff – tawedog, ond sai’n siarad Pwyleg yn anffodus.\nPris Bwyd – Cacen afal – £1.20, Teisen gaws – £1.20\nPris Paned – Cappuccino – £2.25, Latte – £2.25.\nCofnodwyd ar 30/06/2016 30/06/2016 Categorïau UncategorizedTagiau Cacen Afal, Caffi Pwylaidd, cappuccino, Delikatesy Mis, Grangetown, latte, Polski Sklep Mis, Teisen GawsGadewch sylw ar Delikatesy Mis\nRwy’n credu taw cinio caffi one2two yw’r cinio mae Arth wedi’i fwynhau fwyaf o bob lle ry’n ni wedi bod ar gyfer y blog ‘ma. Roedd y cyffro o gael bag papur llawn sypreisys wedi ei swyno’n llwyr. Dim ond brechdan gaws (ei ffefryn), pecyn o greision siap eirth, bocs bach o raisins, bisgien siap dyn bach , a charton o sudd oren oedd y cinio. Ond mae cael gwelltyn yn achos pleser mawr iddo fe ar hyn o bryd, ac fe fwytaodd y cyfan – bob tamaid. Am £2.50, roedd yn fargen a hanner! Roedd Cadno wrth ei fodd ‘da’i gaws ar dost e hefyd. Roedd cymaint o gaws ar y tost, ac fe dorres i fe’n fysedd hir iddo fe ac fe fwytaodd e’n dda, chwarae teg. Eto – am £1.50, roedd yn fargen dda. Mam i dri o blant oedd wedi argymell caffi one two two i fi ar Whitchurch Rd. Do’n i erioed wedi clywed am y lle. Mae e tu ôl i siop lyfrau Gristnogol sy gyferbyn ag Ysgol Mynydd Bychan, ac mae ‘na gornel chwarae i blant bach, a dewis o soffas a byrddau isel, neu byrddau arferol, ac mae ‘na ardd tu fas ‘fyd. Mae’n fwy na fase chi’n meddwl. Mae ‘na amser stori Saesneg yma bob prynhawn Iau am 2.30, felly mae’n le croesawgar i fynd â rhai bach.\nRoedd hi’n brysur pan gyrhaeddon ni a llawer o Gymraeg i’w glywed gan gwsmeriaid o’n cwmpas ni. Mae ‘na adnodau ar y wal, a llyfrau bach o ddarlleniadau o’r Beibl ar y byrddau. Yn anffodus, aeth hwnna ar y llawr yn go glou, ar ôl mynd i ddwylo Cadno. Ro’n i’n cael y teimlad mai gwirfoddolwyr o’r capel oedd yn gweini. Roedd y fenyw wrth y til yn annwyl iawn, yn ail a thrydydd wirio popeth, a’n addo bod dod a choffi (fairtrade, wrth gwrs!) wedi i ni gwpla’n bwyd yn ddim trafferth. Taten bôb yr un ges i a’n ffrind ac ro’n nhw’n flasus. Bwyd syml, ond cynhwysion da, am bris teg iawn (£3.50) ac wedi’i weini’n serchus. Beth mwy allech chi fod ei eisiau?\nTeisen? Wel, roedd digon o ddewis – pethau fel, Plum marzipan cake, blueberry almond loaf, rocky rd cake neu shortbread.\nYn anffodus doedd dim amser ‘da ni brofi un y tro hwn. Ond basen i’n hoffi dod nôl i drio un…. Ac rwy’n nabod un dyn bach fase wrth ei fodd nôl yn y cornel chwarae!…\n122, Heol yr Eglwys Newydd, Y Mynydd Bychan, CF14 3LZ\nAdnoddau newid cewyn – Oes\nCadeiriau uchel – Oes, digon\nMynediad – Drwy siop lyfrau\nTeganau – Cornel chwarae gyda llawer o deganau gwahanol a llyfrau.\nBwydo o’r fron – soffas ar gael.\nLle parcio pram – Oes, tu fas y prif gaffi.\nStaff – annwyl a serchus a gwasanaeth cyflym hyd yn oed tra’n brysur\nPris Bwyd – Bocs bwyd plentyn yn cynnwys brechdan gaws (neu ham/tiwna), £2.50, caws ar dost plentyn, £1.50, taten bôb gyda tiwna a salad, £3.50\nPris Paned – Cappuccino – £2\n**Werth nodi taw dim ond arian parod sy’n cael ei dderbyn, dim cerdyn**\nCofnodwyd ar 14/06/2016 14/06/2016 Categorïau UncategorizedTagiau babi Caerdydd, babicaerdydd, brechdan gaws, bwyd i blant, Caerdydd, caffi, cappuccino, fairtrade, Heath, heath christian bookshop, masnach deg, one2two, one2two babicaerdydd, taten bôb, tiwna, Y Mynydd BychanGadewch sylw ar one2two\nOs ych chi ishe caffi lle gallwch chi fwynhau dishgled a thamed i fwyta tra bod eich babi’n hapus yn chwarae yna mae bwyty Howells ar ail lawr y siop House of Fraser ynghanol Caerdydd yn ddewis da. Mae ‘na gornel chwarae gyda byrddau isel lle roedd Cadno wrth ei fodd yn sefyll a chwarae a phosau 3d am sbel hir. Mae ‘na gar heddlu yno i blant i’w yrru rownd y lle, bwrdd du a sialc i dynnu lluniau, tŷ bach twt a sleid bach i lithro lawr.\nRoedd sawl mam a’u plant bach yno tra’n bod ni yma – a babi newydd anedig hefyd.\nRoedd yn ddelfrydol ar gyfer cwrdd â hen ffrind dwy ddim yn ei gweld yn aml ac felly’n trysori’r cyfle i gael sgwrs â hi. Roedd yn siwtio Cadno hefyd. Roedd e wedi diflasu ar ôl bod yn y pram gydol yr amser ro’n ni yn y dre felly’n falch o’r cyfle i chware ‘da’r teganau a bod yng nghwmni’r plant eraill. Roedd dewis da o gacennau, pethau gwahanol fel teisen “siocled, mafon a brownie,” teisen “Angel Sparkle”, tarte au citron, chocolate fudge, a lemon drop. Es i am y deisen foron, oedd wedi’i lapio mewn darn o blastig.\nDoedd dim byd yn arbennig am y coffi, y deisen, na’r gwasanaeth, a basen i’n dadlau bod y bwyd yn rhy ddrud am beth yw e. (Pwy sy ishe talu £4.95 am ddau ddarn o fara, bach o gaws a sleisys o tomato wedi tosto?) Ond mae ‘na gynnigion arbennig i gael. Ges i goffi a theisen am £3.99. I ddechre cododd y weinyddes £5.34 i fi amdanyn nhw, tan i fi holi os on nhw’n dod dan y ddêl, yna newidiodd hi’r pris heb ddweud dim. Gynnigiodd hi ddim help i gario’r hambwrdd i’r ford chwaith, er bod Cadno’n llefen yn ei bram. Dyna sut y gorlifodd y cappuccino mewn i’r soser gan i fi frysio i osod yr hambwrdd ar ford cyn mynd nôl at Cadno yn ei ddagrau wrth y til.\nMae ‘na brydau arbennig i blant ar gael hefyd a phlant yn bwyta am £1 ar hyn o bryd (dros yr hanner tymor) os oes oedolyn yn prynu pryd llawn. Mae modd prynu bag pick n mix i blant – pump eitem am £3.99, pethau fel brechdan gaws, iogwrt, babybel, siocled, ffrwyth, bisgien a diod. Ond rhaid dweud, basai’n well ‘da fi fynd am ginio i’r Hen Lyfrgell dros y ffordd.\nSerch ‘ny – mae’n werth gwybod bod caffi fel hwn ar gael – ac mae hwyl i gael i’r rhai bach!\n14-18 Heol y Santes Fair, Caerdydd\nAdnoddau newid cewyn – Oes, rownd y cornel mewn stafell bwrpasol\nMynediad – lan y lifft ar yr ail lawr\nTeganau – Cornel chwarae – gyda thŷ bach twt, llithren fach, car heddlu, bwrdd du a sialc, byrddau isel llawn posau\nBwydo o’r fron – stafell fach ar gael rownd y gornel rhag ofn bo chi eisiau preifatrwydd\nStaff – braidd yn swrth ac anghymwynasgar.\nPris Bwyd – paned a chacen – £3.99\nCofnodwyd ar 03/06/2016 03/06/2016 Categorïau Llefydd penodol i blantTagiau babi Caerdydd, babicaerdydd, baby-friendly, Caerdydd, cappuccino, cornel chwarae, howells restaurant, kids corner, kids meals, teisen foronGadewch sylw ar Howells Restaurant\nDechreuodd Cadno sgrechen wrth i fi ei dynnu mas o’r pram. Ro’n i’n gwybod ei fod e’n llwglyd. Gath e braidd dim i ginio ac fe aeth i gysgu cyn cael ei laeth, felly ro’n i’n gwbod pam ei fod e mor gintachlyd.\nDaeth y gweinydd a’r cappuccino a’r flapjack i’r ford tra mod i’n trio’i strapo fe mewn i’r gadair uchel. Roedd Cadno’n protestio’n swnllyd, yn crymu ei gefn a’n trio rhyddhau ei hunan o’r straps.\n“He’ll be ok won’t he?” Gofynnodd y gweinydd yn nerfus.\n“Yes, he’ll be fine thanks.” Medde fi, yn ymbalfalu am botyn o iogwrt yn y bag cewyn. Ro’n i wedi pwmpo llaeth jyst cyn gadael y tŷ. Ond na, doedd Cadno ddim moyn llaeth mas o botel. Na, na, na! Mae moyn i bawb yn y caffi wbod nadyw e moyn llaeth potel hefyd. Mae’n gwthio’r botel bant ac rwy’n gorfod derbyn ei neges.\nDyna pam rwy’n chwilio am yr iogwrt. Mae e’n dwli ar iogwrt, a diolch byth, ar ôl cael peth ar lwy a chael yr hawl i fwydo’i hunan mae e’n tawelu.\nRwy mor falch bod fy nghefn i at weddill y caffi. Mae pawb arall sy ‘ma fel pe bai mewn cyfarfod gwaith.\nMae Cadno a fi wedi dod ‘ma i gwrdd â ffrind sy’n gweithio mewn swyddfa gyfagos. Mae e jyst wedi slipo mas i gwrdd â ni’n glou.\nDo’n i ddim wedi bwriadu dod ‘ma ‘da ‘mabis i. Chi’n gallu dweud o olwg y lle taw caffi i bobl broffesiynol yr ardal yw’r lle ‘ma fod. Nid lle i fabis. Ond dyma lle ddewisodd fy ffrind i ni gwrdd.\nBron i fi ddychmygu mod i’n gweld y gweinwyr yn tynnu anadl ddofn wrth weld Mam a babi yn dod drwy’r drws. Ond roedd y staff yn hyfryd wrthon ni, hyd yn oed yn rhoi 10% off er na chymeres i’r cerdyn ffyddlondeb.\nDon i bron ddim yn disgwyl gweld cadair uchel, ond roedd dwy yma. Roedd na fwrdd newid cewyn hefyd – gyda digon o le i’r pram yn y tŷ bach, ac ar y penwythnos ma ‘na fwydlen blant hyd yn oed.\nCyn hir, daeth bord hir o staff Kin + Ilk mewn i gael rhyw fath o hyfforddiant (yn ôl eu ffrwd twitter, hyfforddiant i wella’u gwasanaeth i gwsmeriaid. Dim ond ers tair wythnos ma’r gangen yma wedi bod ar agor). Dechreuodd Cadno fflyrto da nhw, a fflachio’i wên ddanheddog, serchus atyn nhw. Clywes i nhw’n chwerthin. “He’s adorable!” Medde un o’r dynion ifanc.\nRo’n i’n falch nad oedd e wedi sylwi mor ‘adorable’ oedd y ffordd y tasgodd e’i iogwrt dros y llawr i gyd. Er i fi drio’i lanhau e ‘da baby wipe – roedd e wedi suddo mewn i wead y carped plastic rhyfedd.\n“Dim ots,” medde fy ffrind. “Ti wedi talu am rywbeth i yfed ac i fwyta. Sdim ots am y mess.” Dries i lanhau ore allen i beth bynnag. Roedd y fflapjack yn un hynod o dda. Chi’n cael slabyn mawr i ddechre – ac ma ‘na hadau pabi, hadau pwmpen yn rhoi crunch a cnoad hyfryd iddo fe yr un pryd. Cwmni Baked by Mel sy’n darparu’r cacennau – teisennau hyfryd fel lemon drizzle, millionaire’s shortbread, bara brith, muffins… Dewis da! Roedd y cappuccino yn hyfryd, a’n faint deche hefyd.\nDwedodd fy ffrind fod y brechdanau yn wych a’i fod e’n dod yma drwy’r amser nawr gan ei fod e’n gweithio mor agos. Ma ‘na bethe fel bocata samwn wedi smygu gyda caws hufen, a ciwcymbyr melys wedi piclo (£5.50.)Mae’r saladau yn swno’n hynod flasus hefyd; y salad llysiau’r enfys, cnau cashew, leim, soy a mêl yn tynnu dŵr i’r dannedd (£6).\nAr ôl cael digon o’i iogwrt, rhoies i’r botel laeth nôl o flaen Cadno ac fe estynnodd ato fe’n syth a’i roi yn ei geg. Fe yfodd e bron ei hanner.\nHwre! Mae e’n fodlon yfed o botel wedi’r cyfan… Ar ei delerau fe….\nEitha reit, fyd!\nRwy wedi bod yn meddwl am flapjack Kin + Ilk ers dod adre, a’n gwybod licen i gael un arall rhyw ddydd.\nFalle af i nôl am take away bach cyn bo hir….\n31, Heol y Gadeirlan, Pontcanna\nCadeiriau uchel – Oes\nMynediad – drws trwm (cododd cwsmer arall i ddal y drws i’n helpu i adael)\nTeganau – Dim.\nBwydo o’r fron – Se well ‘da fi beidio (teimlo gormod fel swyddfa). Ond ma ‘na gadeiriau esmwyth os oes angen.\nStaff – cyfeillgar, effeithlon, meddylgar (daeth y gweinydd a dŵr mewn jwg heb i fi ofyn) a gwasanaeth cyflym\nPris Bwyd – Fflapjack – £2.90\nPris Paned – Cappuccino -£2.50/£2.70\nCofnodwyd ar 27/05/2016 27/05/2016 Categorïau UncategorizedTagiau babi, babi Caerdydd, babicaerdydd, caffi, cathedral rd, flapjack, kin + ilk, kin and ilk, llaeth, PontcannaGadewch sylw ar Kin + Ilk, Pontcanna\nMae rhywbeth rhyfedd am wthio pram drwy siop sy’n llawn dim ond poteli cwrw. Ond os ewch chi drwy siop y Crafty Devil, drwy’r bar, lawr ramp metel i’r iard gefn, fe ddewch chi o hyd i barlwr pizza y Dusty Knuckle.\nDan dô o ddefnydd melyn, mae ‘na ffwrn pizza, a phren yn llosgi i’w wresogi. Drwy’r gwynt mwg trwchus fe welwch chi botiau tomatos, rhosmari, oregano a phlanhigion gwyrdd yn tyfu o amgylch tair bord bicnic fawr, a goleuadau pert wedi’u clymu rownd y trawstiau uwch eich pen.\nMae’n le gwahanol i ddod â phlant bach. Ro’n i wedi darllen am y Dusty Knuckle fan hyn, fan hyn a fan hyn, a’n dyheu am flasu’r pizzas drosta i’n hunan. Yn ddelfrydol, bydden i a thad y bois wedi dod yma un noson ar ôl eu rhoi nhw i’r gwely. Ond sylweddolon ni y byddai’n haws jyst dod â nhw da ni am ginio un diwrnod.\nFelly heddi, a’u tad â diwrnod bant, buon ni’n ddigon lwcus i gael y lle i gyd i ni’n hunain. Troi mas nad yw’r Dusty Knuckle yn fishi iawn amser cinio. Mae’n pingo ‘ma o bump o’r gloch mlaen yn ôl Ross y pobydd, felly falle bod amser cinio yn adeg dda i ddod gyda phlant.\nWedi dweud ny, doedd y ffwrn ddim wedi bod ynghyn yn hir iawn pan gyrhaeddon ni tua 12.30; amser cinio arferol y bois. Dwedodd Ross y byddai’n rhaid aros o leiaf hanner awr. Gan beryglu amser ‘sanctaidd’ eu naps, ethon ni am dro bach a dod nôl, ac ar ôl archebu daeth y bwyd i’r ford yn glou tu hwnt. Gethon ni antipasti o Blatiaid o Gig, ac roedd Arth mor llwglyd, fe gythrodd e iddi cyn i fi gael cyfle i dynnu llun o’r cyfanwaith. Er bod cic i’r selsig, roedd Arth wrth ei fodd, a bwytodd e a Cadno ddarnau o’r caws Teifi gyda danadl poethion hefyd. Roedd yr Olewydd yn rai da, a’r llond llaw o sauerkraut yn annisgwyl ond blasus hefyd.\nWedyn, tra bod Arth a Cadno yn chware gyda rhai o’r teganau yn y bocs ‘ma, fe wylies i’r pobydd yn troelli’r toes yn denau. Dim ond dau bizza archebon ni, gan taw cinio ysgafn ron ni ei eisiau – un pepperoni i’r plant, a un ‘Blas y Môr’ i ni. Pizza gyda caws fior di latte, cig moch cwmni Charcutier Llyr Dunsford, cocos Penclawdd a bara lawr a samphire, oedd Blas y Mor. Swno’n wahanol a gwych – pizza Cymreig! Ron ni bach yn siomedig nad oedd bara lawr ar ôl, ond roedd e dal yn flasus tu hwnt. Digon o bopeth ar bob darn – y toes yn ysgafn, meddal yn y canol a crisp rownd y godre. Roedd y cocos a’r cig moch yn gweddu’n dda, hint o flas y môr wrth y Samphire a’r saws tomato yn ffresh. Ro’n i’n hoffi’r blas golosg sy’n dod o ffwrn llosgi pren hefyd.\nRoedd Arth wrth ei fodd ‘da’r pizza pepperoni. Roedd e mor flin bod un darn o pepperoni wedi cwmpo ar y llawr, aeth ar ei gwrcwd i’w godi o’r llawr concrit gyda’r bwriad o’i fwyta fe – ond pallon ni adael iddo fe, druan!\nRysait selsig arbennig Cwmni Charcutier sy’n darparu’r pepperoni – chewch chi mohono fe unman arall. Mae werth dod ‘ma i’w flasu e. Gethon ni hufen iâ gyda honeycomb i bwdin. Gallen ni fod wedi dewis, Crème Brulee fanila gyda dail cwrens duon, neu bot siocled rhosmari. Ond roedd yr hufen iâ, gan gwmni Gwynne’s o Abertawe, yn ddewis da gan i ni’n pedwar rannu bowlen anferth, a’r honeycomb yn felys, crensiog, hyfryd ar y top.\nMae digon o bobl wedi sgrifennu am hanes Dusty Knuckle (gweler y lincs i’r blogs uchod). Fel bwyty pop up, bwyd stryd ddechreuodd e. Mae nhw wedi ennill pob math o wobrau – a’n dal i gynnal yr ochr pop up mewn gwyliau ymhob cwr dros yr haf hefyd.\nDwy ddim yn siwr sut le fydd yno yn y gaeaf, neu mewn tywydd garw. Bydd ‘na wresogyddion mae’n debyg – ond ewch yno am ginio ‘da’ch rhai bach dros yr haf a chewch chi ‘mo’ch siomi.\n16 Heol Llandaf, Treganna, Caerdydd, CF11 9NJ\nAdnoddau newid cewyn – Nagoes\nMynediad – dwy ris ddofn lan i’r fynedfa, a rhaid gwthio pram drwy siop llawn poteli, drwy ddrysau gweddol gul, lawr ramp i’r cefn lle mae’r cwtsh pizza.\nTeganau – Oes, bach yn flinedig falle (roedd Arth yn poeni’n fawr am y mwnci bach di-fraich) ond yn grêt i ddiddanu toddler a babi tra’n aros am fwyd. Llyfrau plant Saesneg hefyd.\nBwydo o’r fron – dim problem os nad oes ots da chi neud ar fainc – doedd neb arall ond ni yno, wedi’r cyfan!\nLle parcio pram – dim llawer.\nStaff – cyfeillgar a gwasanaeth cyflym. Mae’n debyg bod gan y perchnogion 4 o blant, yn cynnwys babi newydd, felly maen nhw’n annog teuluoedd i ddod yma.\nPris Bwyd – platter Antipasti cig – £6 , pizza Blas y Môr – £9, Pizza Pepperoni £9 – hufen iâ fanila a honeycomb – £3.50\nPris Diod – dŵr mintys am ddim, Cwrw Beavertown neck oil session ipa – £2.60\nCofnodwyd ar 22/05/2016 22/05/2016 Categorïau UncategorizedTagiau babi Caerdydd, babicaerdydd, bara lawr, Caerdydd, canton, cardiff pizza, charcutier, cocos, dusty knuckle, pepperoni, pizza, tregannaGadewch sylw ar Dusty Knuckle


Addysg Gynradd Yn arwain at Statws Athro Cymwysedig BA (Hons) at Bangor University | The Complete University Guide\nByddwch yn datblygu dealltwriaeth drylwyr o sut mae plant yn dysgu a'r sgiliau sydd eu hangen i ddatblygu i fod yn athro/athrawes arloesol a chreadigol a all wneud gwahaniaeth gwirioneddol i fywydau pobl ifanc. Mae’r lleoliadau ysgol mewn amrywiaeth eang o leoliadau. yn cynnwys ysgolion trefol a gwledig, ysgolion prif ffrwd ac ysgolion arbennig lle cewch gefnogaeth gan staff profiadol i ddysgu sut i baratoi cynlluniau gwaith priodol ac ystyried strategaethau asesu ac adrodd.Mae'r radd gyffrous hon gyda Statws Athro Cymwysedig (SAC) yn eich hyfforddi fel athro cynradd wedi’ch cymhwyso’n arbennig i addysgu yng Nghymru ac mae'r un mor ddilys i'r rhai sydd eisiau dysgu yng ngweddill y Deyrnas Unedig a thu hwnt. Mae'n amser gwych i ddod i astudio i fod yn athro yng Nghymru. Mae addysg yng Nghymru yn cychwyn ar oes newydd gyffrous ac yn datblygu cwricwlwm o'r radd flaenaf i ysgolion. Mae Prifysgol Bangor, sydd ag enw rhagorol hirsefydlog am hyfforddiant ac addysg athrawon, mewn partneriaeth ag ysgolion o ansawdd uchel yng ngogledd Cymru sydd wedi chwarae rhan bwysig yn cynllunio'r cwrs y byddwch yn ei astudio. Cyflwynir y cwrs hwn fel rhan o'r Bartneriaeth CaBan rhwng ysgolion, Prifysgol Bangor, Consortiwm Rhanbarthol GwE a sefydliad ymchwil CIEREI. Gyda'n gilydd rydym yn rhannu'r nod cyffredin o addysgu'r genhedlaeth nesaf o addysgwyr o safon ryngwladol, a hynny o addysg gychwynnol athrawon hyd at ddysgu proffesiynol parhaus ar hyd eu gyrfa.Mae gan ein hysgolion partner fentoriaid sydd wedi'u hyfforddi'n dda a fydd yn cefnogi eich cynnydd tuag at fod yn athro rhagorol ac arloesol. Bydd tiwtoriaid ac ymchwilwyr profiadol yn y brifysgol a staff ysgolion yn cynnig cefnogaeth ragorol a sesiynau dysgu ysgogol yn y brifysgol ac yn yr ysgol ar leoliad. Bydd myfyrwyr ar y cwrs cyfrwng Cymraeg hwn yn cael eu gosod mewn ysgolion cyfrwng Cymraeg a byddwn yn eich cefnogi a'ch annog i ddatblygu eich sgiliau Cymraeg ymhellach mewn lleoliad addysgol trwy gydol y cwrs. Mae opsiynau 'Blwyddyn Profiad Rhyngwladol' a 'Blwyddyn ar Leoliad' ar gael ar gyfer y cwrs hwn. Bydd gennych y cyfle i ystyried yr opsiynau hyn yn llawn ar ôl cychwyn eich cwrs ym Mangor a gallwch wneud cais i drosglwyddo i un o’r opsiynau yma ar yr adeg priodol. Mae mwy o wybodaeth am yr opsiynau hyn ar ein gwefan, ac mae croeso i chi gysylltu â ni os oes gennych unrhyw ymholiad.


Datganiadau gan Ddioddefwyr: Gwasanaeth Erlyn y Goron Grwp Cymru\nHafan » Dioddefwyr a Thystion » Datganiadau gan Ddioddefwyr\nMae unrhyw un sydd wedi dioddef trosedd ac wedi rhoi datganiad i'r heddlu, yn cael cyfle i baratoi Datganiad Personol gan Ddioddefwr.\nDatganiad wedi'i ysgrifennu yw Datganiad Personol gan Ddioddefwr, ac mae'n ddewisol. Mae'n gyfle i ddioddefwyr trosedd ddweud sut mae'r profiad wedi effeithio arnyn nhw; boed hynny'n gorfforol, emosiynol neu ariannol. Er enghraifft, efallai y bydd dioddefwr yn dymuno sôn am ofn cael eu brawychu, pryderon am fechniaeth a nodi a hoffent gael cymorth gan asiantaeth gefnogi.\nFe all Datganiadau Personol gan Ddioddefwyr roi gwybodaeth sy'n ychwanegol at yr hyn sydd mewn datganiadau i'r heddlu. Maent yn mynd yn rhan o bapurau'r achos a bydd yr heddlu, cyfreithyddion yr amddiffyniad, ynadon a barnwyr yn y llys yn eu gweld.\nByddwn yn rhoi ystyriaeth i Ddatganiadau Personol gan Ddioddefwyr wrth wneud penderfyniadau ynghylch yr achos a byddwn yn sicrhau, ble bydd yn briodol, bod y llys yn ymwybodol o gynnwys y datganiad er mwyn gallu rhoi ystyriaeth i hynny, er enghraifft, wrth ddedfrydu.\nTrwy ddatblygu Unedau Gofal Tystion lleol, rydym yn helpu i sicrhau bod 100% o ddioddefwyr yn cael cyfle erbyn hyn i wneud datganiad os ydynt yn dymuno.


Steffan Jones Harps, Harp Repairs, Restorations & Servicing\nRydym yn atgyweirio pob agweddau o delynau, gan gynnwys byrddau sain, y crib, bocs sain, mecanweithiau ac ati. Rydym yn ymfalchïo yn ansawdd uchel ein gwaith. Rydym yn atgyweirio pob gwneuthuriad a modelau o delynau (Salvi, Lyon a Healy, Erard, Horngacher ac ati).\nRydym yn arbenigo mewn adfer telynau pedal o'r 19eg ganrif. Gallwn atgyweirio neu ailadeiladu pob rhan o'r delyn, gan ddefnyddio dulliau a manylion adeiladu gwreiddiol i sicrhau'r sain gorau. Trwy ddefnyddio cyfuniad o fowldiau a gwaith llaw gallwn adfer yr holl waith addurniadol, gan gynnwys ail-euro.\nRydym yn gwasanaethu pob math o delyn. Mae gwasanaethu'ch telyn yn rheolaidd yn helpu i'w chadw yn chwarae ar ei gorau. Gall gwasanaeth gynnwys: ffelt pedalau newydd, rheoleiddio pedal / disg, gosod tannau newydd. Cysylltwch â ni nawr i archebu'ch gwasanaeth nesaf.


Mae MOSTYN wedi cael ei dewis i gynrychioli Rhanbarth Gogledd-ddwyrain Cymru i arwain y prosiect Comisiynydd Dewis trwy gydol Mai/ Mehefin mewn cydweithreded ag Age Cymru a Gŵyl Gwanwyn.\nMae’r prosiect Comisiynydd Dewis wedi galluogi’r bobl ifanc oedran 15 – 25 sef rhaglen newydd pobl ifanc MOSTYN y cyfle i weithio gyda’i gilydd am y tro cyntaf fel grŵp. Mae’r prosiect wedi darparu’r bobl ifanc gyda’r profiad unigryw ar sut i datblygu prosiect, gan ganiatáu nhw i ymchwilio a cyfnewid syniadau a rhannu ei profiadau gyda’r cenhedlaeth hŷn, gweithio ynghyd gyda mudiadau fel Blind Veterans UK, Cartref Gofal Llys Erw, Cartref Gofal Llys Elian a Cymuned TAPE i ddatblygu gwaith sain a ffilm ddigidol sy’n seiliedig ar y testun ‘ Beth oedd Nos Sadwrn allan yn feddwl i mi tra’r oeddwn i’n ifanc?’\nBydd y prosiect digidol yn cael ei arddangos i’r cyhoedd ym MOSTYN ar Sadwrn y 29 ain o Fehefin, gan gynnwys gosodiad sain a bocsys atgofion synhwyrol creuwyd gan y MOSTYN Ninjas: Rhaglen ieuenctid oedran 11-14, sy’n dal atgofion ei neiniau a theidiau, teuluoedd a ffrindiau sy’n 55 oed neu’n hŷn am eu nos Sadwrn nodweddiadol tra’n yn ei harddegau.\nBydd hyn yn dilyn gyda digwyddiad am 2y.p ar Sadwrn 29ain o Fehefin i ddathlu’r cydweithrediad rhwng y bobl ifanc ar genhedlaeth hyn fel rhan o’r ŵyl Gwanwyn. Bydd yr ŵyl yn cynnwys neuadd ddawns, parti te gardd tu fewn, gemau, ffotograffiaeth a mwy.\nOs hoffech chi ddod i’r ŵyl gadewch i ni wybod erbyn Dydd Mercher Mehefin 26ain I gadarnhau eich lle.\nAm ragor o wybodaeth cysylltwch a Sioned Phillips E-bost: sioned@mostyn.org\nneu Ffoniwch 01492 879 201


Chwech wedi’u harestio yn Hong Kong wedi ymosodiad nos Sul – Golwg360\nChwech wedi’u harestio yn Hong Kong wedi ymosodiad nos Sul\n23 Gorffennaf 2019 am 08:15\nMae chwech o ddynion yn y ddalfa yn Hong Kong, yn cael eu hamau o ymosod ar brotestwyr o blaid democratiaeth.\nFe gafodd dwsinau o bobol yn eu hanafu yn ystod y digwyddiad treisgar mewn gorsaf.\nMae’r dynion, rhwng 24 a 54 oed, yn cael eu cadw am “ymgynnull yn anghyfreithlon” tra bod ymchwiliad ar y gweill i ymosodiad yn hwyr nos Sul yn ardal Yuen Long.\n“Mae gan rai ohonynt gefndir o ymosod,” meddai llefarydd ar ran heddlu Hong Kong.\n“R’yn ni’n disgwyl y bydd rhagor o bobol yn cael eu harestio. Dydyn ni ddim yn fodlon goddef unrhyw fath o drais.”


Mater - eitemau mewn cyfarfodydd - Applications Arising\nCyfarfod: 28/07/2021 - Pwyllgor Cynllunio a Gorchmynion (Eitem 7)\nGwe-ddarllediad ar gyfer 28/07/2021 - Pwyllgor Cynllunio a Gorchmynion\n7 Ceisiadau'n Codi PDF 928 KB\nGwe-ddarllediad ar gyfer Ceisiadau'n Codi\nSiaradodd Mr Rhys Davies, Cadnant Planning i gefnogi'r cais gan dynnu sylw at y ffaith bod Caniatâd Adeilad Rhestredig ar gyfer addasu'r adeilad allanol yn uned wyliau eisoes wedi'i roi a bod adroddiad y Swyddog yn cadarnhau bod yr egwyddor o addasu adeiladau allanol yn llety gwyliau wedi'i sefydlu o dan bolisi TWR2 o'r Cynllun Datblygu Lleol ar y Cyd. Mae'r cais yn cydymffurfio â'r meini prawf a gyflwynir o dan Bolisi TWR 2 gan ei fod yn defnyddio safle addas a ddatblygwyd yn flaenorol; mae'n briodol o ran maint ac nid yw'n niweidio cymeriad preswyl yr ardal yn sylweddol. Mae'r cais hefyd mewn lleoliad cynaliadwy sydd o fewn pellter cerdded i safle bysiau a phentref Llangoed ar droed neu ar feic. Ystyrir bod y mynediad o'r briffordd sy'n arwain at Benmon yn dderbyniol gyda mân welliannau yn ogystal â'r cynlluniau o safbwynt treftadaeth. Mae cwestiynau wedi codi ynglŷn â'r hyn a allai fod yn fanteision economaidd i'r ardal o ddatblygiad o'r fath, yn enwedig gan nad yw'r datblygwr yn lleol. Mewn ymateb i'r Pennaeth Gwasanaeth, mae’r ymgeisydd wedi cadarnhau bod Amos Leisure hyd yma wedi buddsoddi £4m ar draws tri safle yn Ynys Môn a'i fod yn cyflogi pedwar aelod lleol o staff yn uniongyrchol. Hefyd, mae'r cwmni'n cyflogi wyth is-gontractwr lleol yn llawn amser ac yn defnyddio tri ar ddeg o gontractwyr lleol eraill i wneud gwahanol agweddau ... Gweld y Cofnodion llawn ar gyfer eitem 7


Ymateb Our Bright Future i’r Coronafeirws – Our Bright Future\nHome/Cymraeg blog/Ymateb Our Bright Future i’r Coronafeirws\nMae argyfwng digynsail y Coronafeirws yn argyfwng iechyd cyhoeddus sy’n peri pryder rhyngwladol. Mewn ychydig ddyddiau, mae ein bywydau a’n gwaith ni wedi newid yn llwyr. Rydyn ni’n croesawu mesurau Llywodraeth y DU i atal lledaeniad y feirws. Mae eu gwir angen i’n gwarchod ni i gyd, yn enwedig yr henoed a phobl fregus sydd â chyflyrau sylfaenol.\nHefyd mae wedi gwneud i ni feddwl eto am ein hymddygiad a’r ffordd rydym yn cymdeithasu, yn cysylltu â natur, yn gwirfoddoli ac yn gweithio. Yn ystod cyfnod mor heriol, mae’r rôl y mae’r sector gwirfoddol yn ei chwarae o ran sicrhau bod cymunedau’n parhau’n wydn, yn unedig ac yn gysylltiedig â byd natur yn hanfodol bwysig, drwy gydol y pandemig ac ymhell wedi iddo ddod i ben.\nWrth gwrs, mae prosiectau gwych Our Bright Future yn chwarae eu rhan drwy gefnogi pobl ifanc i gysylltu â’i gilydd a gyda byd natur a’r amgylchedd wrth iddyn nhw barhau i arwain newid positif ar gyfer eu cymunedau a’u hamgylchedd lleol.\nNewyddion pwysig gan ein cyllidwyr ni\nFelly, mae’n galonogol bod Cronfa Gymunedol y Loteri Genedlaethol wedi addo parhau i ddarparu ei gwasanaethau i ymgeiswyr, deiliaid grantiau a chymunedau ar hyd a lled y DU mor normal â phosib. Mae hyblygrwydd o’r fath, a dealltwriaeth o’r anawsterau y gall prosiectau Our Bright Future eu hwynebu yn ystod yr wythnosau a’r misoedd sydd i ddod, yn hynod galonogol.\nDarllenwch eu datganiad yma.\nDoes dim angen i fyd natur fod yn ddieithr i ni\nNid gormodiaith yw dweud ein bod ni i gyd yn dal i geisio dod o hyd i lwybr drwy’r cyfnod anodd yma. Mae llawer ohonom ni sy’n gallu yn dechrau chwilio am ffyrdd newydd o fod yn ddyfeisgar ac yn greadigol. Yma yn nhîm y rhaglen, fe fyddwn ni’n parhau i gefnogi pob prosiect. Rydyn ni yma i’ch helpu chi i feddwl am ffyrdd eraill o weithio gyda phobl ifanc a sicrhau bod pobl ifanc yn dal i chwarae rôl allweddol mewn cynllunio gweithgareddau, dylanwadu ar lunio polisïau a gweithio fel catalyddion ar gyfer creu newid.\nGall yr adnoddau hyn fod yn werthfawr hefyd i’w rhannu gyda phobl ifanc a gweithwyr ieuenctid:\nCOVID-19 – Beth yw’r feirws? Beth mae’n ei olygu?\nOs hoffech chi holi rhai cwestiynau am COVID-19:\nGallwch gael gwybodaeth am sylfeini’r Coronafeirws a COVID-19 gyda Konnie Huq\ngwyliwch animeiddiad manylach gan Kurzgesagt – In a Nutshell a\nchael atebion i rai cwestiynau gan Doctor Mike\nCefnogaeth Gwaith Ieuenctid (y National Youth Agency, UK Youth a The Mix)\nGwefan wedi’i chynllunio i gasglu cyngor, cyfarwyddyd, cefnogaeth ac adnoddau perthnasol i weithwyr ieuenctid, pobl ifanc a sefydliadau yn ystod pandemig y COVID 19.\nAdnoddau Ymateb i Goronafeirws (#iwill)\nGwybodaeth ac adnoddau i bobl ifanc a’r sectorau sy’n eu cefnogi gan bartneriaid ymgyrch #iwill a’u rhwydweithiau ehangach. Mae hefyd yn cynnwys negeseuon cyson am ffyrdd mae pobl ifanc yn ymateb i’r argyfwng.\nGwaith Ieuenctid Digidol (prosiect Erasmus+ trawsgenedlaethol)\nMae’r wefan yma’n cynnwys arferion da, deunyddiau hyfforddi, canllawiau a chyngor doeth ar gyfer gwaith ieuenctid ar-lein.\nAdnoddau Digidol ar gyfer y trydydd sector a’r sector ieuenctid yng Nghymru #Covid-19 (ProMO-Cymru)\nAdnoddau digidol, cyngor a strategaethau i alluogi’r trydydd sector a’r sector ieuenctid (gwirfoddol ac a gynhelir) yng Nghymru i weithio’n well drwy’r defnydd o’r digidol.\nWrth i ni i gyd symud drwy’r cyfnod cwbl anghyffredin yma, bydd y tîm yn parhau i ddarparu gofod pwysig i brosiectau Our Bright Future rannu beth sy’n gweithio, beth sy’n aflwyddiannus a sut i addasu pethau – gyda’n gilydd fe allwn ni gyflawni ein nodau ar gyfer yr amgylchedd a’r bobl ifanc sy’n rhan o’r rhaglen a thu hwnt.\nYn olaf, i bob person ifanc sy’n rhan o’r prosiectau – does dim angen i’r argyfwng iechyd eich atal chi rhag bod yn rhan o fyd natur yn llwyr! Mae llawer o adnoddau a chyfleoedd cyffrous ar gael ar-lein, gan gynnwys y rhai sydd wedi’u creu gan brosiectau Our Bright Future. Er enghraifft, mae Belfast Hills Partnership yn creu cyfres o fideos byrion gyda gweithgareddau amgylcheddol o’r enw #hillsathome, ac mae Myplace yn datblygu sesiynau byw rhyngweithiol.\nAc i arweinwyr prosiectau a thimau Our Bright Future – daliwch ati i rannu eich cwestiynau, eich amheuon, eich syniadau a’ch atebion gyda ni. Fe ddown ni o hyd i ffordd ymlaen gyda’n gilydd.\nTîm Our Bright Future


CFD Trader Adolygiad | Ai Sgam ydyw? 🥇 Darllenwch cyn i chi ddechrau\nY feddalwedd rydyn ni'n mynd i siarad amdani heddiw yw renyn berchen ar ei gyfradd llwyddiant uchel iawn ym myd masnachu. Rydym yn siarad am CFD Trader. Mae'r meddalwedd yn adnabyddus hyd yn oed gan y broceriaid gorau, sy'n ei defnyddio ar gyfer eu gweithrediadau anoddaf. Mae'r meddalwedd yn gydnaws nid yn unig ar gyfrifiaduron ond hefyd ar ddyfeisiau symudol fel tabledi a ffonau clyfar.\nOnd a yw Masnachwr CDF yn ddibynadwy? Rydym wedi rhoi llawer o ymdrech i brofi'r feddalwedd gymaint â phosibl ac nid oes ots gennym am y canlyniadau o gwbl. Gallwn ddweud ei fod yn 100% dibynadwy gyda chyfradd proffidioldeb uchel iawn.\nYn ystod yr erthygl, byddwn yn gweld ac yn gwerthuso, gyda'n gilydd, ein profiad gyda'r meddalwedd. Byddwn hefyd yn rhoi rhai awgrymiadau ichi ar sut y gallwch wneud y gorau o CFD Trader er mwyn cael elw. Peidiwch ag anghofio bod masnachu ar-lein yn cynnwys risg, felly rydym yn eich cynghori i beidio â buddsoddi symiau nad oes gennych neu nad ydych am eu colli.\nBeth yw CFD Trader?\nIs CFD Trader sgam?\nSut mae CFD Trader gweithio?\nSut i agor cyfrif gyda CFD Trader?\nNodweddion Allweddol CFD Trader\nPecyn croeso am ddim\nA oes CFD Trader ap?\nA allaf wneud arian gyda CFD Trader?\nA oes angen i mi fod yn arbenigwr masnachu i fod yn llwyddiannus?\nCFD Trader nid yw'n feddalwedd newydd o bell ffordd, mae wedi bod ar y farchnad ers sawl blwyddyn. Ers CFD Trader meddalwedd sydd bellach yn hysbys ac yn cael ei defnyddio gan lawer, nid yw'n anodd dod o hyd i adolygiadau rhagorol.\nRhai o'r nodweddion a wnaeth fwyaf o argraff arnom yw ei ddau fodd masnachu: â llaw ac yn awtomatig. Felly gwneud y feddalwedd yn fforddiadwy i bawb.\nRydym wedi dod o hyd i lawer o adolygiadau ar sut CFD Trader yn gallu rhoi 500% o enillion buddsoddiad i'r defnyddiwr, gan allu trawsnewid isafswm buddsoddiad o $ 250 yn filiwn ewro o fewn blwyddyn.\nNi fyddai'r feddalwedd hon, pe bai'n sgam, wedi bod o gwmpas ers amser maith. Fel arfer, yn y maes hwn, nid yw sgam yn para mwy na blwyddyn, weithiau nid hyd yn oed ychydig fisoedd. Felly, byddai meddalwedd sgam yn cael ei chau mewn cyfnod byr iawn, y byddai'n amhosibl dod o hyd i farn ac adolygiadau amdano. Pan wnaethon ni ymchwilio CFD Trader, ar y llaw arall, gwelsom lawer o adolygiadau cadarnhaol iawn, gadewch i ni weld pam:\nMae'r ap yn rhoi'r posibilrwydd i chi, trwy gontractau (CFDs) fasnachu bitcoins\nMae gan fasnachwyr gyfle i elw ar gynnydd a chwymp y Bitcoin pris\nMae'r broceriaid ar y platfform i gyd wedi'u rheoleiddio gan FCA, SEC, FSB ac ASIC\nymweliad CFD Trader\nFe wnaethon ni brofi'r meddalwedd i allu egluro ei nodweddion yn well. Fe wnaethon ni hefyd chwilio'r we i ddarganfod a yw'n feddalwedd ddibynadwy mewn gwirionedd. Gallwn ddweud wrthych nad oes amheuaeth am ei gywirdeb. Gawn ni weld sut mae'n gweithio.\nMae ei gyfradd proffidioldeb uchel oherwydd y cyfuniad o dechnoleg blockchain a Deallusrwydd Artiffisial. Gan ysgogi agweddau allweddol ar Wybodaeth Artiffisial fel Prosesu Ieithoedd Naturiol a Dysgu Peiriant, mae'r meddalwedd yn un o'r rhai mwyaf proffidiol ym myd masnachu CFD ar-lein.\nNid yw'r CFD yn ddim mwy na math o fasnachu sy'n llwyddo i drawsnewid, mewn ychydig fisoedd, flaendal bach yn gyfalaf sylweddol. Llawer o fawr a renmae banciau dan berchnogaeth (fel Goldman Sachs a JP Morgan) wedi dibynnu ar y math hwn o dechnoleg. CFD Trader ei greu yn union i wneud y math hwn o gyfle yn hygyrch i bawb.\nOs ydych chi am agor cyfrif, cofrestrwch wrth y ddolen a welwch ar y dudalen hon a dilynwch y cyfarwyddiadau isod:\nMewnbwn eich enw, cyfenw, cyfeiriad e-bost a rhif ffôn. Ar ôl dilysiad byr, actifadwch eich cyfrif ac rydych chi'n barod i gysylltu â brocer sydd ar gael yn eich lleoliad.\nBydd rheolwr personol yn eich helpu i wneud eich blaendal cyntaf o leiaf 250 € neu $ 250. Heb y blaendal cychwynnol hwn ni fyddwch yn gallu dechrau masnachu.\nBydd y rheolwr sy'n dod gyda chi yn gallu'ch helpu chi i ddysgu'r strategaethau gorau i fod yn llwyddiannus mewn masnachu ar-lein.\nByddwn yn gadael ichi ddeall yn benodol yr holl nodweddion sy'n gwneud yr app hon yn feddalwedd ragorol. Darllenwch ymlaen isod.\nNid mater dibwys yw cael broceriaid rheoledig sydd ar gael ichi i fasnachu ar y platfform. Nid yw hyn ar gael ar lawer o feddalwedd.\nHeb brofiad o fasnachu ar-lein a cryptocurrencyrennid yw cies yn rhwystr gyda'r app hwn. Gyda'r platfform hwn bydd gennych hyfforddiant proffesiynol unigol sydd ar gael ichi, yn rhad ac am ddim.\nCFD Trader yn rhoi pecyn croeso am ddim i chi, gwerth 2,000 €, y gallwch ymarfer masnachu ag ef yn gyflym.\nDyma pam y CFD Trader yw'r gorau ar y farchnad. Yn wahanol i lawer o feddalwedd arall, CFD Trader mae ganddo ap symudol, sy'n rhoi llawer o hyblygrwydd i chi wrth fasnachu ar-lein.\nTrwy fanteisio ar y modd symudol, gallwch fonitro gweithrediadau ble bynnag yr ydych. Gan ddefnyddio ffôn symudol neu lechen, mae'n bosibl ymyrryd ar y platfform mewn amser real, er mwyn cymhwyso unrhyw newidiadau yn y strategaeth, os oes angen.\nMae ein casgliad yn fwy na chadarnhaol. CFD Trader o fewn cyrraedd pawb, gan roi'r posibilrwydd, gyda dim ond 250 €, i gyrraedd cyfalaf o dros filiwn ewro, yn yr amser byr o flwyddyn.\nMae'r camau'n syml iawn: cofrestrwch, gwnewch y blaendal a gadewch i'ch rheolwr gael eich tywys gan y rheolwr personol sydd ar gael i chi. Mae yna bosibilrwydd bob amser o ddefnyddio cyfrif demo cyn y masnachu go iawn, rhagorol os ydych chi am astudio'r feddalwedd ar ei orau heb risg.\nMae'n feddalwedd sy'n rhoi'r posibilrwydd i chi drawsnewid swm bach yn gyfalaf mawr.\nYdy, dylai'r adolygiadau di-ri ar y we fod wedi dileu pob amheuaeth eisoes. Mae llawer bellach yn ei ddefnyddio i gael incwm misol ychwanegol o ddim llai na 1000 €.\nNid oes angen bod yn arbenigwr yn y maes hwn, mae rheolwyr yr apiau ar gael ichi a byddant yn eich helpu ar unrhyw adeg.


Astudiaeth Achos: Ffotograffydd Ffasiwn - Kirsty\nDwi'n ffotograffydd digidol cyffredinol, gan ganolbwyntio ar ffasiwn, glamor, gigs a gwaith pobl enwog.\nFe wnes i ddechrau tynnu lluniau mewn priodasau pan oeddwn i'n 15 oed ac wedyn bues i mewn coleg celf yn astudio ffotograffiaeth. Treuliais dair blynedd yn gwneud Diploma Cenedlaethol, Safon Uwch a TGAU i gyd mewn un.\nWedyn penderfynais y byddai'n syniad da ysgrifennu at 300 o bobl enwog a gofyn a fyddwn i'n cael mynd i dynnu eu llun ar gyfer fy mhortffolio. Roeddwn i'n ddigon ffodus i gael 150 o atebion, felly bues i allan a thynnu eu lluniau ac wedyn symudodd pethau ymlaen o fan honno.\nFe wnes i ddechrau gweithio i gwmni cenedlaethol a oedd yn tynnu lluniau penodol, ac wedyn bues i'n gweithio i ffotograffydd arall am flwyddyn. Pan oeddwn i'n gwneud hynny i gyd roeddwn yn dal i wneud fy ffotograffiaeth o bobl enwog a ffasiwn y tu ôl i'r llenni. Wedyn fe benderfynais ei bod yn hen bryd i mi agor cwmni fy hun.\nDechreuais roi cynnig ar lawer o gystadlaethau ac yn y flwyddyn a hanner diwethaf, dwi wedi ennill tua 30 o wobrau. Enillais wobr ffasiwn a glamor y flwyddyn y DU yn 2002.\nRhaid i chi fod yn eofn iawn. Rhaid i chi gael sgiliau pobl arbennig o dda. Rhaid i chi allu ymlacio pobl mewn eiliad a gwneud iddyn nhw deimlo'n gartrefol, fel na fyddan nhw'n stiff o flaen y camera.\nRhaid i chi allu gosod pethau'n dda hefyd, felly os gallwch chi weld rhywbeth na all unrhyw un arall ei weld, mae honno'n rhinwedd dda iawn.\nO fy sgiliau fel ffotograffydd, gallwn wneud unrhyw beth gyda phobl, neu rywbeth celfyddydol a chreadigol.\nGan fod ffotograffiaeth yn dod yn fwy digidol, gallwn i hefyd wneud llawer o waith sy'n ymwneud â chyfrifiaduron, fel dylunio gwefannau neu unrhyw beth felly.\nBydd pethau'n mynd yn fwy ac yn fwy digidol, dwi'n meddwl. Bydd hi'n cyrraedd cyfnod pan fydd ffilmiau'n diflannu'n llwyr a bydd popeth yn cael ei wneud yn ddigidol.\nFelly, bydd popeth yn cael ei wneud drwy e-bost, fel anfon y lluniau at bamffledi a chatalogau.\nMae gweithio gyda phobl newydd bob dydd yn sialens fawr. Mae gwneud i bobl ymlacio hefyd yn anodd, yn enwedig os ydy rhywun yn arbennig o nerfus.\nMae gwneud yn siwr eich bod yn plesio eich cyfarwyddwr celf yn sialens, oherwydd mae rhai ohonyn nhw'n gallu bod yn anodd iawn iawn. Pan fyddwch chi'n gwneud sesiwn tynnu lluniau ffasiwn ar gyfer rhywun arall, ac mae ganddyn nhw gyfarwyddwr celf sydd eisiau rhywbeth penodol, rhaid i chi sicrhau eich bod yn gwneud pethau'n union fel maen nhw'n ei ddymuno.\nYn y bôn, mae'n sialens cadw ar ben pethau drwy'r amser a cheisio dal i fyny gyda ffyrdd newydd o wneud pethau. Hefyd, ceisio aros ar y blaen i bawb arall er mwyn sicrhau eich bod chi'n cael eich defnyddio'n fwy nag unrhyw un arall.\nMae'n anodd iawn; dwi wedi bod yn ffodus iawn a dweud y gwir. Dwi wedi gweithio'n galed i gyrraedd lle ydw i nawr.\nPan fyddaf yn meddwl yn ôl am bawb a oedd yn y coleg yn astudio ffotograffiaeth, o fy mlwyddyn i roedd 30 ohonom ni a oedd wedi cymhwyso, ac mae pedwar ohonom ni'n gweithio yn y diwydiant ffotograffiaeth nawr. Doedd pawb arall heb lwyddo i fynd i mewn.\nHefyd, fi yw'r unig un sy'n gwneud ffotograffiaeth ffasiwn a phobl enwog o'm blwyddyn i. Efallai fod rhai ohonyn nhw'n gwneud agweddau eraill ar ffotograffiaeth, fel plant neu ffotograffiaeth fasnachol, ond mae'n anodd iawn mynd i mewn i'r diwydiant ffasiwn.\nRoeddwn i'n lwcus. Dwi wedi bod mewn nifer o gategorïau gwobrau a dwi wedi cael nawdd drwy hynny ac yn y blaen, felly mae hynny wedi codi fy mhroffil ychydig sydd wedi fy helpu i gael y gwaith.\nDwi'n hoffi bod yn yr awyr agored ac os byddai rhywun yn fy rhoi mewn swyddfa gyda dim ond pedair wal a bod yn rhaid i mi aros yno drwy'r dydd, fyddwn i ddim yn gallu gwneud hynny.\nMae pob diwrnod yn hollol wahanol. Gallwn i fod yn mynd allan i dynnu lluniau mewn gig Iron Maiden un diwrnod, a rhywun enwog y diwrnod wedyn neu sesiwn tynnu lluniau ar gyfer catalog y diwrnod ar ôl hynny. Mae popeth yn hollol wahanol, felly dydych chi byth yn diflasu!\nY ffaith fy mod i'n gweithio i fi fy hun, dwi'n gweithio llawer iawn o oriau. Dydy'r gwaith ddim yn stopio oherwydd ei bod hi'n 5 o'r gloch. Mewn ffordd dwi'n hoffi hynny, oherwydd mae galw amdanaf fi ac mae hynny'n golygu bod pobl fy angen i, sydd yn eithaf neis!\nOnd ar y llaw arall, mae gweithio oriau hir yn gallu bod yn flinedig. Weithiau, dydych chi ddim eisiau mynd i'r gwaith a byddech chi'n hoffi diwrnod o wyliau yn lle, ond allwch chi ddim gwneud hynny. Ond mae'n debyg bod hynny'n wir mewn unrhyw swydd!\nByddwn i wrth fy modd yn cael Porsche erbyn i mi droi'n 25!\nNa, o ddifri, dwi eisiau agor stiwdio ffotograffiaeth arall i lawr yn Llundain. Dwi'n 22 nawr, pan fyddaf yn 30, dwi eisiau ceisio cael o leiaf tair stiwdio ar draws y DU, dyna fy mhrif uchelgais, dwi'n meddwl.\nGweithiwch yn galed. Peidiwch â gadael i neb eich digalonni. Roedd gen i ddarlithwyr a oedd yn dweud wrtha i na fyddwn i'n gallu mynd i mewn i'r diwydiant, roedden nhw'n fy rhoi i lawr drwy'r amser, bob amser yn dweud nad oedd fy ngwaith i'n ddigon da.\nMae nifer o bobl wedi ceisio fy stopio rhag cyrraedd lle ydw i nawr, yn bobl roeddwn i'n arfer gweithio gyda nhw, neu'n bobl sy'n cystadlu yn fy erbyn i ac sy'n ceisio rhoi sbocsen ynddi.\nYn y bôn, daliwch ati. Os ydych chi'n dda, byddwch chi'n dod drwyddi. Gwnewch gymaint o waith â gallwch chi, am dâl neu am ddim, ewch allan yna a gadael i bobl ddod i adnabod eich enw.\nCyrraedd y stiwdio, rhoi'r cyfrifiadur ymlaen ac edrych ar unrhyw negeseuon e-bost. Edrych ar y dyddiadur i weld beth sydd ar y gweill ar gyfer y diwrnod.\nMae'r person colur a'r person trin gwallt yn cyrraedd y stiwdio. Cael cyfarfod staff cyflym i sicrhau ein bod yn gwybod beth sydd angen ei wneud ar gyfer tynnu'r lluniau'r diwrnod hwnnw.\nSesiynau tynnu lluniau.\nParhau â'r sesiynau tynnu lluniau. Fel rheol bydd y person colur a'r person trin gwallt yn gorffen am 5:30 pm.\nLlwytho'r ffotograffau i lawr ar y cyfrifiadur, wedyn eu rhoi mewn trefn a'u cadw ar ddisg. Edrych ar ragolwg o'r pecyn o ddelweddau.\nCau'r stiwdio a mynd adref.


🎟 Atyniadau | Ymwelwch â Hultsfred\nDarganfyddwch leoedd newydd\nBeth yw'r ffordd orau i chi ddarganfod Hultsfred? Beth i beidio â cholli a pha olygfeydd sydd? Rydym wedi llunio rhai awgrymiadau gwych ar yr hyn y gallwch ei wneud gyda ni ac y gobeithiwn y bydd yn eich helpu ar eich taith o ddarganfod!\n🥾 Gweld a gwneud\nEglwys Målilla-Gårdveda Ym 1800, ffurfiodd y ddau blwyf Målilla a Gårdveda blwyf ar y cyd. Hyn ar ôl ymweliad esgob ym 1768 pan oedd eglwysi pren Målilla a Gårdveda\nEglwys Vena yw un o'r eglwysi cenedlaethol mwyaf yn esgobaeth Linköping. O'r dechrau, roedd bron i 1200 o bobl yn yr eglwys. Ar ôl cwpl o adferiadau yna tynnwyd meinciau\nMae eglwys Mörlunda yn brydferth iawn gyda'r ochr hir tuag at Emådalen. Cwblhawyd yr eglwys bresennol ym 1840, ond mor gynnar â 1329 mae'n debyg bod eglwys ar yr un safle.\nEglwys Hultsfred, tref fwyaf y fwrdeistref, sydd â'r eglwys ieuengaf mewn gwirionedd. Roedd cynlluniau i adeiladu eglwys yn Hultsfred wedi bodoli ers peth amser ac ym 1921 gwnaed cynlluniau\nSiop Dylunio Ffurflen Hässlid\nLleolir y siop yn ardal y Cwmni. Cynhyrchion lleol a rhanbarthol. Crefftau, crefftau, siâp a dylunio. Bydd pren, tecstilau, cerameg, gwlân, gwydr a llawer mwy i'w cael yn\nMae'r gwŷdd wrth ymyl y maes parcio yn yr ardal. Mae'n un o wyddiau mwyaf Sweden. Mae'r gwŷdd yn Virserum wedi bod o gwmpas ers 23 mlynedd. Mewn dau lawr ar gael\nYr ardd berlysiau\nYn ardal y Cwmni mae gardd berlysiau braf iawn gyda thua 150 o wahanol berlysiau, blodau haf a lluosflwydd.\nMae gan Ogof Lasse-Maja neu Stora Lassa Kammare stori gyffrous i'w hadrodd. Yn yr ogof hon, ceisiodd y bobl ym mhentref Klövdala loches rhag y Daniaid ym 1612. Yn ôl\nMae Hagadalsparken wedi cael hwb gwirioneddol dros y flwyddyn ddiwethaf ac mae bellach yn fwy hygyrch ac yn fwy diogel nag o'r blaen. Pwll gydag artiffisial\nFfotograffydd Celf Gain Geertjan Plooijer\nFfotograffiaeth a hen dechnegau ffotograffig Geertjan Plooijer ffotograffydd/artist proffesiynol. Daw o ogledd Friesland yn yr Iseldiroedd ond mae'n byw ac yn gweithio yn Mörlunda. Mae ganddo\nAr fryn bach, gyda golygfeydd hardd, yn y pentref Tälleryd y tu allan i Fena mae'r fferm Nybble. Yn y Lillstugan braf, mae creadigrwydd yn llifo yn stiwdio artist Steve Balk. I gyd\nYr artist Lena Loiske\nGanwyd 1950. Cymdeithasegydd addysgedig. Dechreuwyd paentio o ddifrif yn ystod cwpl o flynyddoedd yn byw yn Tanzania (1995–1997). Paent mewn acrylig yn bennaf. Popeth o dirwedd i geirw\nProfwch y teimlad o reidio'r bysiau rheilffordd oren-melyn clasurol sy'n anadlu 50au rhwng Virserum ac Åseda. Mwynhewch yr amgylcheddau hiraethus a chael coffi gyda saith math\nTrac cul Hultsfred-Västervik\nMae'r lled cul 7 km o hyd a 891 milimetr o led Hultsfred-Västervik yn ymestyn o goedwigoedd Småland yn y gorllewin, heibio llynnoedd, cymunedau bach ac amaethyddiaeth i dirwedd yr archipelago\nParc hanes lleol Hultsfred\nMewn parc hardd ger Lake Hulingen mae parc hanes lleol Hultsfred. Y drws nesaf mae parc Folkets, cyfleuster chwaraeon a gwersylla. Ar ôl gostwng Lake Hulingen ym 1924 bu\nParc hanes lleol Målilla-Gårdveda\nMålilla Gårdveda Hembygdspark yw un o barciau mamwlad mwyaf a mwyaf gweithgar Sweden. Cynhelir gweithgareddau yma trwy gydol y flwyddyn ac mae'r parc yn cael ei ehangu'n gyson gydag atyniadau newydd. Yn y parc\nKungsbron, sydd wedi'i leoli gan Emån, oedd golygfa'r rhyfel ym 1612 ar gyfer un o frwydrau cyntaf Gustav II Adolf yn erbyn y Daniaid. Y frwydr yn Kungsbron Yn Kungsbron yn Järeda\nMae'n debyg mai'r eglwys bresennol yw'r drydedd yn yr un lle. Ni wyddys pryd adeiladwyd yr eglwys gyntaf ac mae dogfennau ysgrifenedig ar goll yn llwyr. Bod yr eglwys\nYn ôl y chwedl, cuddiwyd y Nils Dacke clwyfedig yn Dackegrottan i ffwrdd o filwyr Gustav Vasa. Arweiniodd Nils Dacke ffermwyr Småland yn ystod y gwrthryfel yn erbyn Gustav Vasa. Gyda\nCarreg goffa Oscar Hedström\nRoedd Oscar Hedström yn un o sylfaenwyr y beic modur Indiaidd. Ef oedd y prif beiriannydd. Adeiladodd Oscar Hedström y prototeip cyntaf ym 1901. Roedd yn dda fel dylunydd, a\nParc tref enedigol Virserum\nMae Virserums Hembygdspark yn barc cartrefi yn Virserum ym mwrdeistref Hultsfred, gyda thua 15 adeilad, o'r 1600eg ganrif hyd at yr oes fodern. Mae'r adeiladau yn yr ardal yn dangos y lleoliad\nFfwrnais chwyth Hagelsrums\nPum cilomedr i'r gogledd-ddwyrain o Målilla, ar gwymp Silverån mae Hagelsrum y pentref. Mae olion trydydd ffwrnais chwyth olaf Hagelsrum. Adeiladwyd y ffwrnais chwyth ym 1748. Bryd hynny\nYn y coetiroedd yn Björkmossa mae croes bren gyda'r arysgrif “Rwy'n gorwedd ac yn cysgu ac nid wyf wedi marw, Arglwydd maddau'r pechodau hynny a'm rhoddodd i mewn


Gêm Syrffiwr Cool gwisgo i fyny. Chwarae rhad ac am ddim ar-lein\nGêm Syrffiwr Cool gwisgo i fyny Ar-lein\nSyrffiwr Cool gwisgo i fyny\nGêm Disgrifiad: Yn ddiweddar, reidio surfboard all nid yn unig yn ddiog. Ydy, ac mae'n ddosbarth iawn hwyl, felly dylech roi cynnig arno fy hun. Ewch at yr arfordir agosaf, lle mae yn dda ac yn ceisio marchogaeth y tonnau. Dewiswch surfboard oer ac nid, wrth gwrs, peidiwch ag anghofio i greu delwedd newydd ar gyfer ei hun.\nYn ddiweddar, reidio surfboard all nid yn unig yn ddiog. Ydy, ac mae'n ddosbarth iawn hwyl, felly dylech roi cynnig arno fy hun.\n© playgame24.com - gêm ar-lein rhad ac am ddim Syrffiwr Cool gwisgo i fyny () Chwarae\nfflachia herwhela ar-lein Syrffiwr Cool gwisgo i fyny rhad ac am ddim.. Peidiwch ag anghofio sgorio'ch y gêm hon Syrffiwr Cool gwisgo i fyny a rhannu gêm hon gyda'ch ffrindiau gorau.


Cwestiynau Cyffredin | Food for Life Get Togethers\nRydym yma i’ch helpu i gael y gorau o’ch digwyddiad Dewch at eich Gilydd. Cysylltu â ni.\nHome Ynghylch Cwestiynau Cyffredin\nQ Beth yw Dewch at eich Gilydd Bwyd am Oes?\nGweithgareddau cymunedol rheolaidd sy’n cysylltu pobl o wahanol oedrannau a chefndiroedd â’i gilydd drwy dyfu, coginio a rhannu bwyd da yw’r fenter Dewch at Eich Gilydd Bwyd am Oes.\nQ Sut y gallaf gymryd rhan?\nCofrestrwch a byddwn yn anfon pecyn digwyddiad am ddim atoch sy’n cynnwys pob dim sydd ei angen arnoch i drefnu digwyddiad – posteri, syniadau am ryseitiau, gemau ar gyfer pobl o bob oed a llawer mwy!\nQ A yw’n bosibl i mi drefnu neu fynychu Digwyddiad Dewch at Eich Gilydd yn ystod Covid-19?\nEr ein bod yn cadw pellter cymdeithasol, nid yw hyn yn golygu y dylem ynysu ein hunain yn gymdeithasol.\nNawr yn fwy nag erioed, credwn ei bod yn bwysig meithrin cysylltiadau cryf o fewn cymunedau. Mae tyfu, coginio a rhannu bwyd gyda’n gilydd yn ffordd wych o wneud hyn.\nMae nifer fawr o bethau y gallwch eu gwneud tra bod Covid-19 yn effeithio ar ein bywydau. Dyma rai syniadau i’ch rhoi chi ar ben ffordd. Gwnewch yn siŵr eich bod yn dilyn canllawiau diweddaraf y Llywodraeth ar gyfer eich ardal leol.\nQ Pryd mae’r digwyddiadau Dewch at Eich Gilydd yn cael eu cynnal?\nGallwch gynnal digwyddiad Dewch at Eich Gilydd unrhyw adeg o’r flwyddyn, ar yr amod bod hynny o fewn canllawiau presennol y Llywodraeth ar gyfer eich ardal leol. Cymerwch gipolwg ar ein calendr digwyddiadau i ddod i gael rhai syniadau i’ch rhoi chi ar ben ffordd.\nQ Yn ôl y canllawiau diweddaraf, nid yw’r rheol o 6 yn berthnasol i weithgareddau elusennol nac addysgiadol. Alla i barhau i gynnal gweithgareddau yn yr awyr agored ar gyfer fy nigwyddiad Dewch at Eich Gilydd?\nMae canllawiau cenedlaethol diweddar (diweddarwyd ar 22/9/20) wedi’u cyflwyno yn Lloegr - dylai pobl yn Yr Alban, Cymru a Gogledd Iwerddon ddilyn y rheolau penodol ar gyfer y rhannau hynny o’r DU i gyfyngu ar ledaeniad Covid-19, sy’n cyfyngu ar nifer y bobl all ymgynnull yn gymdeithasol i 6. Roeddem eisiau cadarnhau ein dealltwriaeth o beth mae hyn yn ei olygu i bobl sy’n trefnu digwyddiad Dewch at Eich Gilydd Bwyd am Oes yn eu cymuned. Rydym yn cydnabod fod nifer o bobl sy’n cymryd rhan mewn digwyddiadau Dewch at Eich Gilydd yn cefnogi pobl mewn angen fel math o grŵp cymorth neu grŵp cymorth ar y cyd. Gall gweithgareddau Dewch at Eich Gilydd gwrdd mewn grwpiau o fwy na 6 ar yr amod bod un o’r eithriadau canlynol yn berthnasol:\nmaent yn cwrdd ar gyfer gwaith, neu i ddarparu gwasanaethau gwirfoddol neu elusennol\ngofal plant cofrestredig, addysg neu hyfforddiant (gweler y canllawiau ychwanegol ar gyfer lleoliadau addysg yma)\ngweithgareddau dan oruchwyliaeth a ddarperir i blant, yn cynnwys gofal cofleidiol, grwpiau a gweithgareddau ieuenctid, a grwpiau chwarae i blant\ngrwpiau cymorth o hyd at 15 o gyfranogwyr - grwpiau wedi eu trefnu’n ffurfiol i ddarparu cymorth ar y cyd, therapi neu unrhyw fath arall o gymorth.\nGall digwyddiad Dewch at Eich Gilydd o fwy na 6 o bobl nad yw’n bodloni unrhyw un o’r eithriadau hyn barhau i fynd yn ei flaen, fel math o grŵp cymorth, pe bai sawl grŵp o chwech yn mynychu, ar yr amod fod y rhyngweithio cymdeithasol a'r gweithgaredd a rennir yn gyfyngedig i grwpiau o chwech.\nYm mhob achos dylai pobl neu sefydliadau sy’n trefnu digwyddiad Dewch at Eich Gilydd Bwyd am Oes sy’n golygu cysylltiad cymdeithasol personol â grwpiau:\ngadw pellter cymdeithasol (yn cynnwys defnyddio gorchudd wyneb, pan fo angen er mwyn gwneud cyswllt yn ddiogel)\ncwblhau eu hasesiad risg eu hunain i helpu i sicrhau bod yr holl risgiau cysylltiedig yn cael eu hystyried, gan gynnwys haint Covid-19\nystyried sut y bydd grŵp o fwy na 6 yn edrych i eraill a rhoi gwybod i bobl os a pham mae eich gweithgaredd yn eithriad i’r rheol o 6\nedrych ar y dudalen cyfyngiadau lleol i weld a oes unrhyw gyfyngiadau lleol yn eich ardal chi\nQ A oes unrhyw gyllid ar gael?\nRydym yn derbyn ceisiadau am grantiau bach mewn rhai ardaloedd drwy gydol y flwyddyn. Darllenwch fwy yma.\nQ Pam mae digwyddiadau Dewch at eich Gilydd yn bwysig a sut y gallaf fesur fy effaith?\nRydym yn gwybod bod pobl ifanc yn dod yn fwyfwy datgysylltiedig oddi wrth ffynonellau eu bwyd. Rydym hefyd yn gwybod nad oes llawer o gyfleoedd i bobl hŷn a phobl ifanc ddod ynghyd. Ac rydym hefyd yn gwybod bod nifer o bobl - o bob oed - yn teimlo wedi’u hynysu o fewn eu cymunedau ac nad ydynt yn adnabod eu cymdogion.\nMae digwyddiad Dewch at eich Gilydd yn gyfle i ddangos i bobl o bob cenhedlaeth a chefndir y gallwn i gyd dyfu, coginio a rhannu bwyd â’n gilydd.\nByddwn yn anfon poster gwerthuso atoch fel rhan o’n pecyn digwyddiad fel y gallwch weld y gwahaniaeth y mae eich digwyddiad Dewch at Eich Gilydd wedi ei wneud. Darllenwch am brofiadau pobl sydd eisoes wedi cynnal digwyddiad Dewch at eich Gilydd.\nQ Sut y gallaf ddarparu bwyd ar gyfer pobl sydd ag alergeddau ac anoddefiadau bwyd?\nRydym wedi llunio canllaw syml ar ddiogelwch bwyd, sy’n cynnwys gwybodaeth am hylendid bwyd, cadw bwyd yn ddiogel, a gwybodaeth am alergeddau. Darllenwch fwy yma.\nQ Beth sydd angen i mi ei ystyried o ran diogelu?\nRydym wedi gweithio gyda’n partneriaid, Linking Generations Northern Ireland, i ddod â’r holl wybodaeth am ddiogelu sydd ei hangen arnoch ynghyd. Mae rhagor o wybodaeth ar gael yma.\nQ Sut y gallaf rannu’r hyn rydym yn ei wneud?\nHoffem glywed gennych am eich gweithgareddau, a byddai ein cymuned Dewch at eich Gilydd yn hoffi clywed amdanynt hefyd. Rhannwch eich lluniau, eich fideos a’ch storïau ar y cyfryngau cymdeithasol gan ddefnyddio #FFLGetTogethers, gwiriwch yr hashnod i gael ysbrydoliaeth, ac ymunwch â’n Grŵp Dewch at eich Gilydd Cymunedol ar Facebook i rannu storïau ac i gael syniadau.\nQ Beth yw’r cysylltiad rhwng Dewch at eich Gilydd a Chymdeithas y Pridd?\nMae Dewch at eich Gilydd Bwyd am Oes yn rhan o symudiad mwy, sy’n cael ei arwain gan Gymdeithas y Pridd, i wneud bwyd da yn ddewis hawdd i bawb. Mae’r rhaglen Dewch at eich Gilydd yn cael ei chyflwyno gan Bwyd am Oes diolch i Gronfa Gymunedol y Loteri Genedlaethol.\nQ Sut y gallaf gynnwys cymunedau amrywiol yn fy nigwyddiad Dewch at eich Gilydd?\nDod â phobl ynghyd o genedlaethau neu gefndiroedd gwahanol gan ddefnyddio bwyd da sydd wrth wraidd y fenter Dewch at eich Gilydd Bwyd am Oes. Rydym yn credu bod cydweithio nid yn unig yn cryfhau cymunedau ond hefyd yn creu lle i alluogi pawb i chwarae rhan weithredol yn eu system fwyd leol.\nRydym wedi ymrwymo i ddatblygu ein gwaith a bod mor gynhwysol â phosibl. Darllenwch fwy am ein gwaith ar sicrhau mwy o amrywiaeth a chynhwysiant yn yr hyn a wnawn.\nQ A oes angen i’r bwyd yn fy nigwyddiad Dewch at eich Gilydd fod yn organig?\nNac oes. Credwn fod bwyd da yn fwyd sydd o les i bobl ac i’r blaned, a gallwch fynd ati mewn gwahanol ffyrdd - tyfu eich bwyd eich hunan, coginio cynnyrch ffres, lleol, neu ddefnyddio bwyd a fyddai wedi cael ei wastraffu fel arall. Mae bwyd organig yn ffordd wych arall o sicrhau eich bod yn bwyta bwyd da ond nid yw’n ofyniad ar gyfer digwyddiad Dewch at eich Gilydd Bwyd am Oes.\nQ Sut y gallaf gysylltu â sefydliadau a phobl eraill sy’n cymryd rhan mewn digwyddiadau Dewch at eich Gilydd?\nGall ein teclyn Cysylltwr Cymunedol eich helpu i ganfod a chysylltu â’n partneriaid lleol a chenedlaethol ac arweinyddion cymunedol eraill yn eich ardal. Gwnewch gysylltiadau yma.\nGallwch hefyd ymuno â chymuned ddigidol Dewch at eich Gilydd a rhannu ryseitiau, syniadau, awgrymiadau, cyngor a mwy gyda phobl o’r un meddylfryd â chi ledled y wlad. Ymunwch heddiw a chael eich ysbrydoli gan yr hyn y mae eraill yn ei wneud.\nQ Beth yw’r cysylltiad rhwng Dewch at eich Gilydd Bwyd am Oes a digwyddiadau Y Cinio Mawr Eden Project Communities?\nMae Eden Project Communities yn un o bartneriaid cenedlaethol y rhaglen Dewch at eich Gilydd Bwyd am Oes. Mae Eden Project Communities yn cynnal digwyddiad blynyddol bob mis Mehefin o’r enw Y Cinio Mawr sy’n ymwneud â dod â phobl ynghyd a gwneud cysylltiadau, yn aml gyda bwyd, felly mae’n bartner naturiol i’r rhaglen Dewch at eich Gilydd.\nCofrestrwch ar gyfer digwyddiad Dewch at eich Gilydd y Cinio Mawr.\nQ Beth os nad oes gennyf le i dyfu unrhyw beth?\nMae’n bosibl defnyddio mannau bach yn llwyddiannus hyd yn oed. Mae mannau mwy ar gael yn aml mewn gerddi cymunedol lleol, rhandiroedd neu mewn lleoliadau cymunedol fel ysgolion, canolfannau cymunedol neu adeiladau crefyddol. Mae Dewch at eich Gilydd yn ymwneud yn gyfan gwbl ag adeiladu pontydd i sefydliadau cymunedol, felly os ydych yn ysgol neu’n grŵp cymunedol gyda gofod bychan, beth am gysylltu â gardd neu leoliad cymunedol sydd â lle yn lleol i drafod tyfu yn eu man gwyrdd nhw?\nQ Beth os bydd pethau’n mynd o chwith yn fy ngardd?\nMae hyn yn digwydd, wrth gwrs. Gyda hadau a chwyn, trychfilod, gwynt, sychder a glaw, bydd rhywbeth wastad yn mynd o’i le. Y peth pwysicaf yw’r gofal a roddwch i’r ardd, a’r hyn rydych yn ei ddysgu o’r profiad. Gall hyn fod yn bwynt trafod delfrydol, ac yn amser gwych i ofyn am air o gyngor gan arbenigwr garddio yn y gymuned.\nQ Pwy fydd yn gofalu am y planhigion pan na fydda i ar gael?\nMae planhigion yn parhau i dyfu a bydd angen eu dyfrio, eu chwynnu a’u casglu. Pa un a ydych yn garddio mewn ysgol neu mewn safle cymunedol, mae llunio rota o oedolion sy’n fodlon gofalu am eich planhigion bob yn hyn a hyn yn syniad da. Mae’n bosibl y bydd angen i chi ad-dalu’r gymwynas – neu roi cynnyrch iddyn nhw!\n1. Dechrau arni\nYn ansicr ble i ddechrau o ran trefnu eich gweithgaredd coginio, tyfu neu giniawa cymdeithasol cymunedol? Dyma wybodaeth am sut i ddechrau arni.\nDarllen mwy Translation.Word.About 1. Dechrau arni\nYdych chi’n barod i’ch cymuned fod yn rhan o weithgaredd Dewch at eich Gilydd? Cofrestrwch nawr i dderbyn pecyn adnoddau am ddim.\nDarllen mwy Translation.Word.About 2. Cofrestru\n3. Cymorth gyda mynediad\nCysylltwch ag un o’n timau lleol i ddarganfod sut y gallwn eich helpu i ddechrau arni, gan gynnwys pa gyllid sydd ar gael yn eich ardal chi.\nDarllen mwy Translation.Word.About 3. Cymorth gyda mynediad\n4. Ymuno â’r gymuned\nRhannwch argymhellion coginio a thyfu, syniadau a chyngor cymunedol, a llawer mwy gyda phobl o’r un meddylfryd â chi ledled y wlad. Ymunwch heddiw i ddod yn rhan o’n cymuned weithgar sy’n tyfu.\nDarllen mwy Translation.Word.About 4. Ymuno â’r gymuned